qundao/data-zh-poetry huggingface dataset:
登云龙山放鹤亭因晖山有约不果作
作者：赵鉽
朝代：明
体裁：七言律诗

停车暂试登山屐，萝径周回宿雾间。云净已惊龙去远，亭空不见鹤飞还。千帆晓发川流稳，万户春回草树閒。览眺何须援地主，林端一啸且开颜。
治平寺
作者：赵铈
朝代：明

一簇珠林涵碧海，浑如弱水浸蓬莱。月明禅榻清无际，露冷菩提绝点埃。洗钵梵扬龙已伏，寒松烟暝鹤归来。座中诗客多题品，醉墨淋漓洒绿苔。
题镇远楼
作者：赵锦
朝代：明

筹边雄镇有高楼，幸际唐虞日月秋。部落三千依积石，藩篱百二壮雍州。龙沙贡使连翩至，青海耕夫汗漫游。眼底天戈平丑类，五云深处拱宸旒。
少林寺
作者：赵震
朝代：明
体裁：七言绝句

三十六峰陵紫霞，白云深处有僧家。影摇绝壁菩提树，香霭空门般若花。
冯子近社集共儗东湖竹枝词二首·其一
作者：赵韩
朝代：明
体裁：词

白衣庵里乞莲胎，侬拜观音郎抱孩。绣得双幡犹未上，阿师先送小名来。
冯子近社集共儗东湖竹枝词二首·其二
作者：赵韩
朝代：明
体裁：词

湖底曾留市井残，安知此地不狂澜。尚书画阁银台冢，尽作邻园古迹看。
出门
作者：赵韩
朝代：明
体裁：古风

出门何所向，马饥不可策。障眼一尺纱，安知我颜瘠。晓雪下西山，照见长安陌。热面吹寒风，悠悠路旁客。
同孙令弘夜登惠山汲泉
作者：赵韩
朝代：明
体裁：五言律诗

非关消内热，同此意清寒。投级月亦响，出林云未乾。最宜新火候，不作老波澜。为与风尘敌，犹怜七碗难。
吴王井
作者：赵韩
朝代：明
体裁：七言绝句

辘轳声里夜凉秋，瘦雨滑滑响碧流。犹怪五湖人好在，风情不似景阳楼。
和安无咎寓余虹岛作
作者：赵韩
朝代：明
体裁：七言律诗

心远非关剥啄稀，梅花绕屋水环扉。寒禽榻上窥红子，名酒床头问绿衣。城柝不惊幽卧稳，渔灯遥入夜窗微。与君撩倒烽烟外，总话江南春事肥。
哭叔度
作者：赵韩
朝代：明
体裁：七言律诗

飘泊从军国士轻，谁为公子拜侯生。犹惭马革收骸骨，肯学鸱夷变姓名。屐底云山诗欲画，匣中风雨剑常鸣。杜陵无数间关句，每读雄篇便不平。
夜宿牛首
作者：赵韩
朝代：明
体裁：五言律诗

置身云壑里，翻不见山形。卷幔餐新月，虚窗立众星。铃声通卜理，松气可延龄。清到莲花漏，悠悠彻夜听。
夜织萹答邹静长刘半舫两先生
作者：赵韩
朝代：明
体裁：古风

朔风刺寒闺，剪尺声勒勒。盈盈机上女，鸣杼中堂侧。手理冰蚕丝，纤细指痕识。走龙既神工，翻鸿亦仙力。犹嫌粉腻沾，一刻三拂拭。鬻此奉高堂，䌟纑妾所职。匹缣易一餐，终岁鲜谐直。人言天子都，黼黻万方则。眷兹荆扬篚，何不致通国。破产募长年，挥手谢乡域。濯以芙蓉水，贮以云母石。江湖怒风涛，几为冯夷得。冲关易星霜，始作长安殖。长安游冶儿，所尚貂裘黑。蜀锦及秦篝，纷纷意昂抑。昨夜昭阳宫，又进铢衣式。吴绫一万筐，惨淡无颜色。同行越溪女，已借春风翼。朝浣若耶纱，夕制霓裳饰。悴荣匪尔为，引分敢不默。素业苟在兹，徙倚欲何即。罗敷与苏蕙，为我三叹息。娣姒劝勿更，姑嫜又相逼。掷梭泪沾衣，辛苦为谁织。
子夜四时歌四首·其一
作者：赵韩
朝代：明
体裁：古风

白马谁家郎，两颊桃花冶。来去酒炉前，金鞭不能下。
子夜四时歌四首·其三
作者：赵韩
朝代：明
体裁：古风

欢自照秋水，容光彻底见。莫令微风来，吹作两般面。
子夜四时歌四首·其二
作者：赵韩
朝代：明
体裁：古风

擘取同心带，藕丝结鸳鸯。分明离却藕，空丝不能长。
子夜四时歌四首·其四
作者：赵韩
朝代：明
体裁：古风

围以煖犀屏，酌以玉薤酒。酒浓屏又温，何事不可有。
拟作
作者：赵韩
朝代：明
体裁：七言绝句

雪衣解语自怜才，寂寂帘栊昼不开。见说闺中新礼忏，南屏社里放生来。
灵谷寺
作者：赵韩
朝代：明
体裁：五言律诗

幽探不肯慵，胜具与缘逢。花瓣趺千佛，潮音响万松。慈容狮象悦，咒食鬼神恭。无数峰峦入，皆为怪石供。
甘罗城
作者：赵韩
朝代：明
体裁：七言绝句

孤城留得少年名，晓日黄河气尚英。我是夷门迟暮客，更无情绪说甘生。
登理安寺山阁望江
作者：赵韩
朝代：明
体裁：五言律诗

由来登此地，绝阁几人攀。越岭当孤寺，江声入万山。供馀猿弄钵，慈心虎投关。归到湖堤上，如闻戒律还。
碧云寺
作者：赵韩
朝代：明
体裁：五言律诗

青山入孤寺，丹壁照空王。画栋飞鳞甲，清泉走殿廊。万灵朝帝札，百鸟共天香。每见金容润，知依日月光。
秦淮竹枝词
作者：赵韩
朝代：明
体裁：词

隔园情煖夜深杯，消息他家又密猜。最是小鬟低寄语，送茶兼复送花来。
答宛如以画易诗
作者：赵韩
朝代：明
体裁：七言绝句

总是丰肌笑玉环，六桥脂粉亦堪删。高心只在匡庐顶，不写江南无骨山。
耘庐梅花
作者：赵韩
朝代：明
体裁：七言律诗

宿根不断返魂香，几线游丝曳日长。汉苑妖钱飞玉蝶，江南娇女字珠娘。冻云切切他山石，古意苍苍老素王。犹怪前身留媚骨，红楼曾点寿阳妆。
自栖霞登摄山顶
作者：赵韩
朝代：明
体裁：五言律诗

双屐自泠然，孤情入翠烟。古坛灵产药，深洞活生泉。陵树风雷窟，江帆楚蜀天。生平兀突意，原在万山巅。
赠徐冶仙国医
作者：赵韩
朝代：明
体裁：七言律诗

却怪枚生七发篇，奏刀翻在越人前。更无针砭能医俗，只有烟霞可学仙。名酒好储秋露水，奇书多曝杏花天。从今掷去黄金药，恐误他人五百年。
送冯茂远北上
作者：赵韩
朝代：明
体裁：七言绝句

知君丘壑意中多，客路风尘奈若何。我是长门秋怨女，慇勤劝尔画双蛾。
吊杜少陵
作者：赵香
朝代：明
体裁：七言律诗

往事凄凉伤客心，少陵遗绩此沾襟。百年多难悲乡国，万里长吟动古今。秦地秋风茅屋破，巴山落日草堂阴。乾坤何处孤舟寄，江汉萧萧暮雨深。
咏古呈秦清定先生
作者：赵鹤
朝代：明

奉母徐元直，全身管幼安。老瞒欺不得，落落两儒冠。
张贞女
作者：赵鹤
朝代：明

早寡已足悲，况当将嫁时。艰难思鲁女，风雨黯湘累。一痛成今古，终身断涕洟。妾心如古井，地下不须知。
登岱四首
作者：赵鹤
朝代：明

分明苍秀拔云开，谁凿当年混沌胎。山压星辰从下看，海浮天地自东回。一时岱狩雍容礼，千古嵩高制作材。载说皇朝称祀诏，始知神哲奠三才。一上遥岑万丈苍，天风应为袭衣裳。鸡鸣往往看东日，人语时时到下方。云暗钟声连海树，春浮花气入山堂。四时未歇登游兴，翻说崖禽唤客忙。转转官旌度几峰，不知花外有鸣钟。春空一望青苍里，晓殿齐开紫翠重。山鸟归时知雨意，崖松到处换云容。平生奇赏输今日，便欲淋浇浩荡胸。东皇祠下走灵氛，今古祈灵剩有文。不断香灯千里至，有时钟磬四山闻。雨声直过僧家竹，鸿影平低客路云。却爱三人花底饮，不妨对影到斜曛。
登岱四首·其一
作者：赵鹤
朝代：明

分明苍秀拔云开，谁凿当年混沌胎。山压星辰从下看，海浮天地自东回。一时岱狩雍容礼，千古嵩高制作材。载说皇朝称祀诏，始知神哲奠三才。
登岱四首·其三
作者：赵鹤
朝代：明

转转官旌度几峰，不知花外有鸣钟。春空一望青苍里，晓殿齐开紫翠重。山鸟归时知雨意，崖松到处换云容。平生奇赏输今日，便欲淋浇浩荡胸。
登岱四首·其二
作者：赵鹤
朝代：明

一上遥岑万丈苍，天风应为袭衣裳。鸡鸣往往看东日，人语时时到下方。云暗钟声连海树，春浮花气入山堂。四时未歇登游兴，翻说崖禽唤客忙。
登岱四首·其四
作者：赵鹤
朝代：明

东皇祠下走灵氛，今古祈灵剩有文。不断香灯千里至，有时钟磬四山闻。雨声直过僧家竹，鸿影平低客路云。却爱三人花底饮，不妨对影到斜曛。
登州蓬莱阁观东海
作者：赵鹤
朝代：明

蓬莱阁下晚凉开，倦客乘凉坐未回。不住鸟声冲雨过，有时龙起带潮来。愁云尚识田横岛，仙月还虚汉武台。回首夕阳瀛海上，一尊怀古独徘徊。
赠殷矩
作者：赵鹤
朝代：明
体裁：七言绝句

銮江医客飘长髯，人人呼是殷神仙。囊贫每怯卖药钱，阴功香案家家悬。
感时
作者：赵鹤良
朝代：明

北望自心惊，黄巾扰未平。材官充上国，车骑满边城。处处输钱粟，人人苦革兵。妖氛如未扫，何以请长缨。
夏日珠江宴集
作者：赵鹤随
朝代：明

江心珠石起孤根，擎出金莲敞法门。圆月肖形常作侣，青山如带若为垣。竞奇蓬岛仍依郭，差胜湖西更傍村。海藏龙宫托灵赐，五云呈瑞见朝暾。
游小金山
作者：赵鹤随
朝代：明

长安倦客幸归舟，笑上金鳌控海楼。姓字未通僧识面，禅心无愧佛张眸。坡翁玉带留金界，云老圆光射斗牛。明日红尘又成市，却随鸿影度清秋。
阙题
作者：赵鹤随
朝代：明

龙津风致富江春，万丈丝纶一葛巾。云影诸天归画幅，传家谁谓羡黄金。
登琅琊台
作者：赵鹤龄
朝代：明
体裁：七言律诗

巡行海峤正多岐，上此琅琊山更危。御路荒凉衰草合，观台险窄飓风吹。万家自颂明时业，千古犹存无道碑。莫讶晏婴游玩对，前王真是后王师。
款歌序
作者：超珍
朝代：明

绣户芸窗八面开，渔庄酒色净如苔。鲤鱼三尺丹砂尾，听得清歌出水来。雨后芙蓉霜后枫，渔庄只在画桥东。不知前面花多少，映水残霞烂熳红。
款歌序·其二
作者：超珍
朝代：明

雨后芙蓉霜后枫，渔庄只在画桥东。不知前面花多少，映水残霞烂熳红。
渔庄款乃歌·其一
作者：超珍
朝代：明
体裁：乐府曲辞

绣户芸窗八面开，渔庄酒色净如苔。鲤鱼三尺丹砂尾，听得清歌出水来。
渔庄款乃歌·其二
作者：超珍
朝代：明
体裁：乐府曲辞

雨后芙容霜后枫，渔庄只在画桥东。不知前面花多少，映水残霞烂漫红。
碧梧翠竹堂分韵得阳字
作者：超珍
朝代：明
体裁：七言律诗

碧梧翠竹荫高堂，堂上张筵引兴长。上客凌风还解佩，美人传令更飞觞。帘栊冉冉香微动，星斗沈沈夜未央。黄菊紫萸应烂漫，江南风景在重阳。
咏何氏节妇
作者：路忠
朝代：明

舍死随夫不作难，纲常人世此身担。三从苦节坚如石，百世芳名臭若兰。列女传应须有待，清风亭信是无惭。殷勤纪实开彝化，千古令人泪眼看。
峄山
作者：路日升
朝代：明
体裁：七言律诗

饭罢胡麻曳屐行，五华高处接云城。花迎客笑如相识，鸟傍人飞不辨名。岩树低随夕照转，晴霞孤映远山横。青鞋黄帽无穷思，一倍幽怀慕向平。
浪淘沙·暮春闺思
作者：路迈
朝代：明
体裁：词

花柳漫凝眸。谁与同游。晓妆无力倚朱楼。望断天涯眉黛锁，减尽风流。燕舞触帘钩。絮语轻柔。纤纤闲整玉搔头。怕听子规啼不住，搅动离愁。
浪淘沙·暮春闺思
作者：路迈
朝代：明

花柳漫凝眸，谁与同游。晓妆无力倚朱楼。望断天涯眉黛锁，减尽风流。燕舞触帘钩。絮语轻柔。纤纤闲整玉搔头。怕听子规啼不住，搅动离愁。
竹枝
作者：路迈
朝代：明
体裁：词

新妆初试扬□衣，淡抹烟鬟懒画眉。拨尽琵琶声正苦，西风吹散楚云飞。
冬日登毗卢阁
作者：蹇达
朝代：明
体裁：五言律诗

塞雁南飞迥，高楼北望寒。暮云千嶂暝，积雪万家残。四海徵输尽，三巴道路难。天涯对摇落，那得旅愁宽。
与临清武双溪
作者：车大任
朝代：明
体裁：七言绝句

十载相逢漳水滨，与君同醉异乡春。谁知今日清源道，又是天涯别故人。
送吴求蜀还蒲圻
作者：车大任
朝代：明
体裁：五言律诗

我留君且住，尽日醉春醪。作客修长铗，归心慰大刀。片帆淮浦远，匹马楚山高。莫负重来约，相思梦寐劳。
金溪苦雨
作者：车大任
朝代：明
体裁：五言律诗

咫尺金溪道，年来几度过。邮程千里急，乡梦五更多。雨色迷芳草，风声走浊河。泥涂轩冕意，去住欲如何。
峡山飞来寺
作者：车邦佑
朝代：明

晓入翠微寺，迢遥上半空。云藏帝子阁，日射梵王宫。已觉尘嚣远，恍如霄汉通。天开奇胜地，偏镇十洲雄。
处子吟·其一
作者：辛全
朝代：明
体裁：七言绝句

男有家兮女有郎，人伦大典岂容忘。虽存爱尔慇勤意，不长淫风自越墙。
处子吟·其二
作者：辛全
朝代：明
体裁：七言绝句

不饰春容不插花，荆钗布袄自幽遐。尔车来日多情礼，抚尔儿孙正尔家。
读全集志有感
作者：辛全
朝代：明
体裁：七言绝句

拄地撑天震鼓桴，生前谁暇禅当涂。春秋一部并州铁，不比遗文畏董狐。
题关帝冢
作者：辛全
朝代：明
体裁：七言绝句

取樊便可定中原，汉火如何不复然。人道老瞒为汉贼，谁知汉贼是孙权。
题关帝集
作者：辛全
朝代：明
体裁：七言绝句

万古纲常任两肩，尘寰何物挂心田。当时若见邹夫子，定许寻盟论浩然。
送欧大行还朝
作者：辛应时
朝代：明
体裁：七言律诗

鸭绿江头送棹声，东风吹泪若为情。人间离别伤今日，天上音容隔此生。衡浦雁回惊远梦，洞庭春尽渺归程。遥知万里相思处，南斗横斜片月明。
龙河晚渡
作者：辛硎
朝代：明
体裁：七言绝句

龙江城下水如梭，尊酒论文几度过。无限风光波浪里，绿杨隐隐起渔歌。
早登乍浦城楼望海
作者：辛铭
朝代：明

宫墙望不极，观海亦来同。帘卷摇天绿，杯吞浴日红。包涵无小大，冲决有西东。纵目知何处，层云欲荡胸。
春闺
作者：辜兰凰
朝代：明

入帘双燕傍人飞，二月香巢语尚微。架上落花红点袂，墙东飞柳绿侵衣。琴书难了平生愿，铅粉偏于世俗违。无限凭栏一凝眺，不堪芳草载斜晖。
雨止
作者：边习
朝代：明
体裁：七言绝句

访旧归来夕照中，半天凉雨一溪风。须臾雨尽浮云敛，笑看儿童指螮蝀。
送王时敏之京
作者：边定
朝代：明

祖饯河水上，离情郁难舒。
彼此谅衷素，值兹孟夏初。
青青河畔草，嘉麦生同墟。
子今京国去，结驷耀通衢。
冠盖欻交会，连璧粲琼裾。
既抱贞持操，甘等常人愚。
亮节贵有爱，洪涛奋鵾鱼。
抡材仍射策，陈纲当晏如。
昔为凫舄令，展转惜居诸。
葵藿仰朝阳，寸心万里俱。
努躬崇令德，世泽遗乡闾。
言睇贺兰巅，雪影袭云虚。
为作远塞别，歌成不能书。
击筑继慷慨，对景两踟蹰。
丁丑元夕宴一斋殿下所先以事归五华杨先生赋诗见忆仰荅并酬谢一斋
作者：边贡
朝代：明

楼外栖禽夜不惊，楼中月上霁多情。庭花欲放先春色，几瑟虚含太古声。兴是剡溪催返棹，句飞东野故逃盟。灯衢醉拂流尘转，转忆王孙殿閤清。
丁字口北
作者：边贡
朝代：明

海口潮初落，片帆秋正堪。斜阳飞鸟度，微雨断云含。恋阙心驰北，留人风自南。一声渔篴响，凫雁起江潭。
七夕夜雨送父回家感而有作
作者：边贡
朝代：明

感怀逢七夕，况是别翁时。天上夫妻会，人间父子离。梦疑青鸟下，心逐白云驰。几阵芭蕉雨，萧然鬓欲丝。
七夕怀南垣刘司空
作者：边贡
朝代：明

欲问南塘早暮潮，柳烟芦月望迢遥。矶头锦鲤真难掣，天外冥鸿可易招。菡萏出波还并蒂，女牛经岁亦成桥。怀人已恨蓬山远，何处凉风引玉箫。
七月七日同侍御毛东塘渡河遇风
作者：边贡
朝代：明

偶然同渡不同舟，风到扬帆共逆流。莫谓狂澜无砥柱，嵩行千古镇中州。
七月四日泛湖次暮春佛寺韵
作者：边贡
朝代：明

湖上扁舟寺里登，水云如浪白层层。横桥积雨斜仍断，卧石临溪净可凭。却过竹林忘问主，欲寻莲社恨无僧。酒酣更向城南眺，落日满山烟翠凝。
万寿节
作者：边贡
朝代：明

綵仗凌云启曙烟，翠华含日俯晴川。遥怜外阃称觞地，恰是西江献捷年。鞶锡共欢恩似海，凯歌齐祝寿同天。微臣亦有迎銮曲，愿奏君王玉几前。
三友图为蔡石冈题
作者：边贡
朝代：明

岁寒池馆暮相依，雪共心期月共辉。南北宦游三十载，碧山回首故人稀。
三月三日陪藩臬诸公登千佛山寺
作者：边贡
朝代：明

故山还与故人登，石磴岧峣梵阁层。南郭正当春晚出，北阑遥对暮云凭。含风翠壁悬千佛，落日青林见一僧。车马载驰灯火乱，坐欣归路夕光凝。
三月行
作者：边贡
朝代：明
体裁：古风

往年三月春多旱，农夫望雨空愁叹。今年三月雨太多，农夫转愁伤早禾。却忆先皇御宸极，阴阳和调人足食。万方只解歌太平，百姓何曾知帝力。呜呼鼎湖飞龙去不返，五风十雨何由得。
三月行
作者：边贡
朝代：明

往年三月春多旱，农夫望雨空愁叹。今年三月雨太多，农夫转愁伤早禾。却忆先皇御宸极，阴阳和调人足食。万方只解歌太平，百姓何曾知帝力。鸣呼鼎湖飞龙去不返，五风十雨何由得。
上王氏妹墓
作者：边贡
朝代：明

王郎呼不起，吾妹亦泉台。白日山头下，悲风树里来。有亲差可慰，无子更堪哀。岁岁荒坟土，何人奠一杯。
上陵
作者：边贡
朝代：明

卧病长夏晚，出门秋草生。聊因上陵日，一寄看山情。野水侵平道，寒云覆古城。圣君方用武，群盗敢纵横。
下陵二首
作者：边贡
朝代：明

露行踰十里，夜黑四岩阴。不辨云霞色，惟闻钟磬音。堑鸦翻列火，山鬼啸空林。欲下西陵路，前沟水正深。窈窈山径僻，喧喧徒御归。马逢危石住，灯入古林稀。树密全妨盖，云寒半湿衣。红门知不远，秋角听依微。
下陵二首·其一
作者：边贡
朝代：明

露行踰十里，夜黑四岩阴。不辨云霞色，惟闻钟磬音。堑鸦翻列火，山鬼啸空林。欲下西陵路，前沟水正深。
下陵二首·其二
作者：边贡
朝代：明

窈窈山径僻，喧喧徒御归。马逢危石住，灯入古林稀。树密全妨盖，云寒半湿衣。红门知不远，秋角听依微。
与仰止对奕限韵
作者：边贡
朝代：明

望极川流日向东，碧波摇漾落花红。未论岐路三春苦，且喜舟航一笑同。世事尽抛棋局外，旅怀兼付酒杯中。凭君莫守惺惺法，沙岸狂飙力正雄。十年曾读烂柯文，几叩玄机思入云。水战忽看春及暮，火攻尝到夜初分。深怜诡道时乘我，不分赢筹日在君。欲把兴亡付沈醉，浃辰多病谢芳荤。
与仰止对奕限韵·其一
作者：边贡
朝代：明

望极川流日向东，碧波摇漾落花红。未论岐路三春苦，且喜舟航一笑同。世事尽抛棋局外，旅怀兼付酒杯中。凭君莫守惺惺法，沙岸狂飙力正雄。
与仰止对奕限韵·其二
作者：边贡
朝代：明

十年曾读烂柯文，几叩玄机思入云。水战忽看春及暮，火攻尝到夜初分。深怜诡道时乘我，不分赢筹日在君。欲把兴亡付沈醉，浃辰多病谢芳荤。
与平厓林豸史泛湖北抵华不注山夜从陆归二首
作者：边贡
朝代：明

浮舟出近郭，落日半溪阴。水阔蒹葭净，山寒烟雾深。壶觞不尽兴，丝竹有馀音。独恨黄花少，犹烦隔浦寻。黄昏过别业，却见旧山僧。客驾聊云息，乡愁转更增。水光浮夜月，林影散秋灯。隔苑闻寒犬，高轩醉懒乘。
与平厓林豸史泛湖北抵华不注山夜从陆归二首·其一
作者：边贡
朝代：明

浮舟出近郭，落日半溪阴。水阔蒹葭净，山寒烟雾深。壶觞不尽兴，丝竹有馀音。独恨黄花少，犹烦隔浦寻。
与平厓林豸史泛湖北抵华不注山夜从陆归二首·其二
作者：边贡
朝代：明

黄昏过别业，却见旧山僧。客驾聊云息，乡愁转更增。水光浮夜月，林影散秋灯。隔苑闻寒犬，高轩醉懒乘。
世祀田
作者：边贡
朝代：明

朝耕高奥田，莫耕高奥田。粢盛戒清酤，伏腊击肥鲜。良哉古人意，以此奉周旋。
东园徐君送藕栽戏呈短句兼求碧桃
作者：边贡
朝代：明

玉藕根移玉井高，感君分赠谢君劳。书生见惯秋江色，且向名园问碧桃。
东园饯别杏东郭学士
作者：边贡
朝代：明

王孙华馆即蓬莱，为惜春残作意来。池上晚花开锦绣，水边斜日动楼台。纶巾醉阁山亭树，蜡屐行穿石洞苔。无奈美人将远别，竹舆临发更徘徊。
东坞为李户部贡卿赋
作者：边贡
朝代：明

旧坞浓花发，新春旅梦悬。醉吟朝雨后，醒坐夕阳前。摩诘才堪比，随州句可怜。山禽傍精舍，来往正翩翩。
东村冬日同刘王诸子步归
作者：边贡
朝代：明

泱漭空原返照开，杖藜村径暮徘徊。霜苗迸土纤纤出，风叶辞林宛宛回。扶病可须重载酒，住家何必更登台。青鞋布袜沧波岸，白石歌残意转哀。
东村暮归经罗侍御墓缅怀知旧恻然兴哀兼呈同志二首
作者：边贡
朝代：明

云日苍茫合，东郊暮雪时。古台斜落影，青嶂迥含姿。泽静龙蛇远，山寒雁鹜饥。亲交半丘墓，愁诵七哀诗。野色拥归轩，遥遥登古原。田乌啄素雪，山鸟下黄昏。近郭寒收市，荒祠静掩门。吾行有佳赏，思与故人论。
东村暮归经罗侍御墓缅怀知旧恻然兴哀兼呈同志二首·其一
作者：边贡
朝代：明

云日苍茫合，东郊暮雪时。古台斜落影，青嶂迥含姿。泽静龙蛇远，山寒雁鹜饥。亲交半丘墓，愁诵七哀诗。
东村暮归经罗侍御墓缅怀知旧恻然兴哀兼呈同志二首·其二
作者：边贡
朝代：明

野色拥归轩，遥遥登古原。田乌啄素雪，山鸟下黄昏。近郭寒收市，荒祠静掩门。吾行有佳赏，思与故人论。
东潭宁子将赴潜山以棋几留赠
作者：边贡
朝代：明

荒凉棋社隔秋春，世事年来著著新。眼底相逢论成败，谁知当局苦心人。髹几文楸光照云，僧堂长与对斜曛。翻愁置我南窗下，一度临棋一忆君。
东潭宁子将赴潜山以棋几留赠·其一
作者：边贡
朝代：明

荒凉棋社隔秋春，世事年来著著新。眼底相逢论成败，谁知当局苦心人。
东潭宁子将赴潜山以棋几留赠·其二
作者：边贡
朝代：明

髹几文楸光照云，僧堂长与对斜曛。翻愁置我南窗下，一度临棋一忆君。
东王滦江
作者：边贡
朝代：明

病里怀人掩客窗，尚闻仙舸在龙江。观音阁下梅花水，对雨何时倒玉缸。
东阿留别无涯孟子
作者：边贡
朝代：明

逆旅相逢地，春残花事稀。同怜在远道，且复换征衣。碧草连村暗，青山四郭围。欲旋归去马，还逐使君归。
两节妇为毛给事用成作
作者：边贡
朝代：明

姑曰妇，嗟尔芳龄始二九，绿发红颜何可守。妇曰姑，上有姑，下有雏。姑不舅负，吾宁忍负夫。妇姑相向中庭立，抱雏爇芗吁天泣。天乎不剪毛氏宗，臼甘自舂井自汲。雏生三雏宗日彊，更有小雏如凤凰。苞羽翩翩被五采，远簪白笔登岩廊。登岩廊，心独苦，回望滇南两丘土。君不见贞女墓，上木青青高入云，路人竞指毛家坟。
中元登先墓
作者：边贡
朝代：明

野黍离离陇日悬，故山行处转凄然。燕关楚泽三千里，春露秋霜十四年。柳子敢忘丘墓想，王生真废蓼峨篇。清川锦树俱愁思，赐断孤村急暮蝉。
中元见月（甲子岁）
作者：边贡
朝代：明
体裁：五言绝句

坐爱清光好，更深不下楼。不因逢闰月，今夜是中秋。
中元陪祀孝陵
作者：边贡
朝代：明

千溪环合万虫吟，陵邑秋回碧草深。香度石坛云晻霭，钟流山殿气阴森。乾坤圣祖经营力，霜露文孙感怆心。惆怅礼台供奉客，黑头今已二毛侵。
中秋值雨
作者：边贡
朝代：明

冉冉游云护琐闱，胧胧团月映江扉。停杯已负经年约，倚槛空思万里辉。花雨广寒真亦假，梦登天柱是邪非。临风谩有乘槎兴，欲访银河旧织机。
中秋慈恩寺登眺过崇国寺分体二首
作者：边贡
朝代：明

东寺复西寺，朝游还暮游。百年尘迹里，同醉几中秋。寒月出关山，秋窗白如曙。空流云中影，不照云中戍。
中秋慈恩寺登眺过崇国寺分体二首·其一
作者：边贡
朝代：明

东寺复西寺，朝游还暮游。百年尘迹里，同醉几中秋。
中秋慈恩寺登眺过崇国寺分体二首·其二
作者：边贡
朝代：明

寒月出关山，秋窗白如曙。空流云中影，不照云中戍。
中秋述怀
作者：边贡
朝代：明

银汉星稀玉宇秋，夜深乘醉倚东楼。天香不见云中下，槎影空传海上浮。狂有篇章酬岁月，懒无书信荅交游。羽衣歌罢蟾光冷，独送西南万里眸。
临清舟中寄苏三泉
作者：边贡
朝代：明

水国逢君寿，秋花荡客船。河流动颜色，乡土接风烟。天地青尊外，光阴素发前。吾愁随日长，叨禄漫多年。
临颍与贾学士夜坐
作者：边贡
朝代：明

霁雨帘栊暮色澄，病来肢体坐难胜。十年尘土馀双鬓，万事悲欢付一灯。却对渚云瞻紫极，转怀江水说金陵。玉堂本是清寒地，可道官衔只似冰。
为杨子赋别母诗
作者：边贡
朝代：明

青骊载华毂，宛转度秋坂。母氏远别离，客子心缱绻。行行采芳蕙，缘陔复循畹。山风夕飘飖，吹我车上幰。车行不可返，母去日以远。何以保黄发，对子加餐饭。
为王工部大用题菜图
作者：边贡
朝代：明

采采雨间叶，青青陌上春。欲知疏溉力，试问园中人。纷纷钟鼎徒，醉卧饱肴胾。不谓丹青手，能传使君意。使君有园十亩强，时因采摘露沾裳。短篱不许邻鸡入，嘉味还同过客尝。后来勿斸园中土，留取清风千叶长。
久雨喜晴
作者：边贡
朝代：明

已判冥冥过此年，忽从中夜睹青天。云移北牗星河近，月上东林树影圆。游兴不愁村径滑，赏心多为渚花牵。朝来拟蜡登山屐，见说西峰有谪仙。
九日
作者：边贡
朝代：明

白日寒城暮，清秋画角哀。地偏妨采菊，乡远怕登台。鸿雁天边去，风云塞上来。故交零落尽，卮酒向谁开。
九日三首次杏东韵
作者：边贡
朝代：明

青镜流年素鬓催，碧山何日是归来。情知暮景骎骎到，忍见秋花粲粲开。远客正深怀土念，腐儒元乏济川才。登高有兴无筋力，怅望西南百丈台。江城薄暮多阴晦，云日荒凉聚复开。门掩绿苔频上锁，径芬黄菊懒传杯。看山故有陶家兴，作赋元非楚客才。疏钝久拚人弃置，不惊亲旧少书来。庭喧儿稚亦堪怡，况值黄花烂熳期。池上晚罾收冻蟹，枕边秋扇罢戎葵。山亭月白眠长少，水榭风清坐屡移。昨夜有人东国去，已教先办买山资。
九日三首次杏东韵·其一
作者：边贡
朝代：明

青镜流年素鬓催，碧山何日是归来。情知暮景骎骎到，忍见秋花粲粲开。远客正深怀土念，腐儒元乏济川才。登高有兴无筋力，怅望西南百丈台。
九日三首次杏东韵·其三
作者：边贡
朝代：明

庭喧儿稚亦堪怡，况值黄花烂熳期。池上晚罾收冻蟹，枕边秋扇罢戎葵。山亭月白眠长少，水榭风清坐屡移。昨夜有人东国去，已教先办买山资。
九日三首次杏东韵·其二
作者：边贡
朝代：明

江城薄暮多阴晦，云日荒凉聚复开。门掩绿苔频上锁，径芬黄菊懒传杯。看山故有陶家兴，作赋元非楚客才。疏钝久拚人弃置，不惊亲旧少书来。
九日登千佛山寺五首
作者：边贡
朝代：明

南山空崒嵂，野老倦登临。城郭千年迹，云霄万里心。夕阴涵积水，风叶下长林。短发新来白，黄花不可簪。亭午客先集，怜予迟出城。吏当青塔候，僧下碧山迎。弈谱传新势，骚坛讲旧盟。洞泉秋不冷，好共濯尘缨。石壁青含雨，松台迥入烟。闷随天上客，閒访洞中仙。菊采芬芳蕊，诗留酩酊篇。重逢倘万一，携手话兹年。窈窈寺门敞，苍苍山径微。风轻不落帽，云近忽凝衣。背领丹枫直，垂岩紫菊肥。晚途喧葆吹，舆醉出林霏。半岩风且急，冲雨下山难。醉后还骑马，狂来不正冠。阴阴南国暝，淰淰暮秋寒。预想茅檐际，迎门稚子欢。
九日登千佛山寺五首·其一
作者：边贡
朝代：明

南山空崒嵂，野老倦登临。城郭千年迹，云霄万里心。夕阴涵积水，风叶下长林。短发新来白，黄花不可簪。
九日登千佛山寺五首·其三
作者：边贡
朝代：明

石壁青含雨，松台迥入烟。闷随天上客，閒访洞中仙。菊采芬芳蕊，诗留酩酊篇。重逢倘万一，携手话兹年。
九日登千佛山寺五首·其二
作者：边贡
朝代：明

亭午客先集，怜予迟出城。吏当青塔候，僧下碧山迎。弈谱传新势，骚坛讲旧盟。洞泉秋不冷，好共濯尘缨。
九日登千佛山寺五首·其五
作者：边贡
朝代：明

半岩风且急，冲雨下山难。醉后还骑马，狂来不正冠。阴阴南国暝，淰淰暮秋寒。预想茅檐际，迎门稚子欢。
九日登千佛山寺五首·其四
作者：边贡
朝代：明

窈窈寺门敞，苍苍山径微。风轻不落帽，云近忽凝衣。背领丹枫直，垂岩紫菊肥。晚途喧葆吹，舆醉出林霏。
九日登吹台次毛侍御韵
作者：边贡
朝代：明

对酒重阳雨，登楼万里心。异花开晚节，群木秀寒林。鼓角连天暮，风云接塞阴。王师捷何日，倾耳北来音。
九日雨中登楼
作者：边贡
朝代：明

八月黄河拟泛槎，为怜重九一停车。登楼恰对冥冥雨，行径稀逢采采花。苍树破云秋寺迥，碧山当槛暮城斜。乡园客路俱愁寂，传语游人漫忆家。
九月二十四日遣兴奉寄太常诸僚
作者：边贡
朝代：明

往岁冰衔窃奉常，兹辰光宠异班行。斜廊缥渺朱衣月，合殿氤氲玉佩香。天语独闻当北面，岳神分祀得东方。如今病卧秋山里，白发青灯感夜长。
九月八日奉谒先垄述感
作者：边贡
朝代：明

坡陁行尽见高丘，郁郁佳城霁霭浮。精卫不消填海恨，鹡鸰长抱在原愁。荒山涕泪三年道，落木风霜九月秋。肠断墓田多碧草，别来谁与荷锄修。
九月八日漫成
作者：边贡
朝代：明

萧萧秋径晚霜馀，寂寂风帘向月疏。浊酒旋沽还对客，小楼翻盖且藏书。云边露白鸿犹去，栋里巢空燕不居。欲向寒花问生事，为谁收卷为谁舒。
九月十四日夜访马尚宝文明不值
作者：边贡
朝代：明

门巷阴阴暮雀飞，北城灯火望熹微。可怜明月映疏柳，更喜秋风吹客衣。寒露始零鸿渐少，重阳却过菊犹稀。子长素有登临兴，何处淹留乐未归。
九月朔兵宪董公召饮以腹病不获参侍几席相邀改期已而石汀豸史冒雨先至遂尔命觞且辱肴果之赐感念良晤谈对无缘口呈奉博一笑
作者：边贡
朝代：明

病思何如酒思狂，闭门高卧雨浪浪。兵曹恰许移芳宴，骢马先传系绿杨。壶外矢声翻急雨，烛边花影媚重阳。知君似少金华酝，不遣清尊到客堂。
九月望日同大阳有台二使君泛湖出郭二首
作者：边贡
朝代：明

野眺邻幽旷，移舟出水关。上卿双盖迥，渔父一蓑閒。坠叶纷飘座，回汀曲抱山。芳尊对摇落，不醉可须还。候火射波光，中流见女墙。观楼增突兀，云月递微茫。岸接青山近，舟搴绿芷香。兴酣忘夜久，歌吹绕林塘。
九月望日同大阳有台二使君泛湖出郭二首·其一
作者：边贡
朝代：明

野眺邻幽旷，移舟出水关。上卿双盖迥，渔父一蓑閒。坠叶纷飘座，回汀曲抱山。芳尊对摇落，不醉可须还。
九月望日同大阳有台二使君泛湖出郭二首·其二
作者：边贡
朝代：明

候火射波光，中流见女墙。观楼增突兀，云月递微茫。岸接青山近，舟搴绿芷香。兴酣忘夜久，歌吹绕林塘。
习池
作者：边贡
朝代：明

习家池上草萋萋，流水成渠稻作畦。山简不来游客散，居人犹唱白铜鞮。
书事
作者：边贡
朝代：明

六军南下九秋时，江寇平来庙算奇。不信土人传接驾，似闻天语诏班师。闾阎稼穑真须问，水陆兵戈恐未宜。东海细臣瞻巨斗，北枢终夜几曾移。
书怀荅吴东昌元亨
作者：边贡
朝代：明

兴如张翰在莼鲈，愁似三闾屈大夫。桑梓旋开樵父径，梦魂稀到帝王都。病登山閤思黄鹄，泪洒丘园扫绿芜。群盗不休戎马乱，厌听州郡说飞刍。
二月一日候朝是日予祖母寿辰
作者：边贡
朝代：明

灯火春城漏下迟，薄罗寒透五更时。莺迁上谷声初转，花隔东风信未知。仕汉恩深惭壮业，报刘心远滞还期。天街望处无端喜，南极光连北斗垂。
二月下浣寺署牡丹盛开一本六柯为朵九十有七因柬五清寺长
作者：边贡
朝代：明

五松亭外牡丹丛，忽漫开花二月中。潜养自应归闰腊，急催无乃借春风。承阑雨叶深垂绀，映水霞姿浅带红。仙种似知矜绝代，特教题品付宗工。
云中曲二首
作者：边贡
朝代：明

六军歌舞健长征，五色云随九仞旌。传语单于休近塞，太平天子驻天城。万岁声欢四海闻，大同新策破戎勋。汉文可是勤边主，按辔閒过细柳营。
云中曲二首·其一
作者：边贡
朝代：明

六军歌舞健长征，五色云随九仞旌。传语单于休近塞，太平天子驻天城。
云中曲二首·其二
作者：边贡
朝代：明

万岁声欢四海闻，大同新策破戎勋。汉文可是勤边主，按辔閒过细柳营。
五月七日陪李刘二侍御游宴尹亭
作者：边贡
朝代：明

不到北湖久，重来莲叶青。水香还落照，山色自孤亭。竹隐尚书榻，窗悬柱史星。回舟忽已晚，波上月冥冥。
五月五日以扇奉寄二亲侑以小诗二首
作者：边贡
朝代：明

迢迢亲舍白云下，长日登楼思有馀。代谷燕山空说近，经时不见一封书。薰风帘幕燕翻翻，庭际榴花火欲然。睡起忽生千里思，慈颜一别又三年。
五月五日以扇奉寄二亲侑以小诗二首·其一
作者：边贡
朝代：明

迢迢亲舍白云下，长日登楼思有馀。代谷燕山空说近，经时不见一封书。
五月五日以扇奉寄二亲侑以小诗二首·其二
作者：边贡
朝代：明

薰风帘幕燕翻翻，庭际榴花火欲然。睡起忽生千里思，慈颜一别又三年。
五月六日柬孔倅
作者：边贡
朝代：明

艾家河边蒲叶长，扁舟昨日过端阳。荆南客路千馀里，回首铜台亦故乡。
五杂组戏三平董兄
作者：边贡
朝代：明

五杂组，袖中绡。往复还，金翠翘。不得已，且逍遥。五杂组，佩琼玖。往复还，捧觞妇。不得已，且开酒。五杂组，锦绣帷。往复还，城外岐。不得已，换行媒。五杂组，床上裯。往复还，使者愁。不得已，正绸缪。五杂组，富家筵。往复还，河上船。不得已，买花钱。
亡弟赋改葬述哀
作者：边贡
朝代：明

葬汝已六载，那期重抚棺。壮心原不死，遗骨久应寒。石室灵仪在，铭旌粉字残。一为同气感，双涕夕汍澜。
人日喜晴次蒲汀韵
作者：边贡
朝代：明

人日旧京云日丽，钟山龙气郁开祥。腐儒推枕病忽去，野老占年喜欲狂。即起户帘通紫燕，早闻宫树啭黄鸯。多情杜甫缘何事，解道他乡胜故乡。
人日有怀白岩侍郎
作者：边贡
朝代：明

去年人日题诗处，郑氏茅堂春可怜。出谷早莺啼恰恰，映风寒竹倚娟娟。随銮并入青云上，解佩同归素月前。此日寂寥惊旅食，坐看庭雪抚流年。
人日荅何李二子见怀之作
作者：边贡
朝代：明

夹道烟花十二楼，大梁歌吹古名州。当年尚忆愁中过，此日那教病里游。司马调高真寡和，谪仙情重若为酬。青灯白发春堂晚，卧叹年华似水流。
以兔图赠王生兼附短句
作者：边贡
朝代：明

我来赠君玉兔图，我去留君双湛卢。月殿秋风桂花发，一枝能斫寄来无。
以诗招远游琅邪病不能赴荅谢
作者：边贡
朝代：明

梦想琅邪拟卜居，入山閒过一春馀。真缘病骨时相挽，可是高怀迥不如。鸣雨似闻深树鸟，跃波行见碧溪鱼。苏州雅调庐陵记，壁上谁今敢再书。
仲冬望日先陇述哀
作者：边贡
朝代：明

矻矻衔石鸟，愔愔栖月乌。云霄双翼倦，天地此身孤。雪野兼愁远，风杨著泪枯。一杯残腊酒，知到九原无。
伦上人遗杏戏荅
作者：边贡
朝代：明

带叶生英颗颗新，竹蓝初发齿生津。清酸本是儒家味，不道山僧亦戏人。
伦上人院晚坐次白湖韵
作者：边贡
朝代：明

过雨禅房寂，松筠一径遮。梵筵青琐佩，香灶碧山茶。鹤静欹寒水，僧閒数落花。诗人类迂僻，乘兴即为家。
伯川子仕为地官大夫能其官且有显陟矣一旦思其母夫人解印绶去予知其必有以也取六义之比赋有兔诗二章以美之
作者：边贡
朝代：明

有兔何爰爰，宅我中谷阿。中谷一何邃，山石郁嵯峨。脩篁荫清风，秋鞠扬其华。于偃复于息，为乐将如何。月明流夕光，零露白湛湛。饥食野田草，困息山石阴。物性有固然，卫生良已深。不见虞人罝，肃肃施中林。
伯川子仕为地官大夫能其官且有显陟矣一旦思其母夫人解印绶去予知其必有以也取六义之比赋有兔诗二章以美之·其二
作者：边贡
朝代：明

月明流夕光，零露白湛湛。饥食野田草，困息山石阴。物性有固然，卫生良已深。不见虞人罝，肃肃施中林。
何圌樵寿五月十五日
作者：边贡
朝代：明

胜地三茅北，嘉辰九夏中。寿尊浮海月，樵唱落天风。席近红榴艳，庭深绿桂丛。遥怜烂柯者，仙籍会相通。
何子元参政迁秩太仆走贺二首
作者：边贡
朝代：明

京洛煌煌尺五天，姓名今喜万人传。中州节钺分藩地，西极风尘出塞年。新职似同还典午，旧游争说是登仙。河梁别意真堪画，谁起江门沈石田。东风环佩促朝天，苦恨离杯阻共传。一卧即今看累月，并游真复是何年。閒情谩忆朝中旧，多病难逢海上仙。芳草碧山俱不恶，拟从春日赋归田。
何子元参政迁秩太仆走贺二首·其一
作者：边贡
朝代：明

京洛煌煌尺五天，姓名今喜万人传。中州节钺分藩地，西极风尘出塞年。新职似同还典午，旧游争说是登仙。河梁别意真堪画，谁起江门沈石田。
何子元参政迁秩太仆走贺二首·其二
作者：边贡
朝代：明

东风环佩促朝天，苦恨离杯阻共传。一卧即今看累月，并游真复是何年。閒情谩忆朝中旧，多病难逢海上仙。芳草碧山俱不恶，拟从春日赋归田。
何子元祖佥事公挽诗次杨柳塘韵
作者：边贡
朝代：明

剑化空江鹤唳亭，主人长寐几时醒。平原不降真卿雨，箕尾先成傅说星。嘉树绿阴馀旧业，近郊玄壤閟新铭。乡祠俎豆精灵在，岁岁秋风黍稷馨。
何子元移住扬州巷
作者：边贡
朝代：明

第宅三年已四迁，买邻销尽卖文钱。极知萍梗皆身外，且逐风花过眼前。伏枕夜通骑鹤梦，散衙秋断看山缘。相从欲问城东社，闻说郎曹本是仙。
供事长陵
作者：边贡
朝代：明

俎豆荐春芳，东陵昼漏长。偃松盘古榭，灵草秀虚堂。日月皇舆远，江河圣历昌。因山昭俭德，千载颂文皇。
促梅次韵
作者：边贡
朝代：明

庭下梅花开未开，帝孙邀月久停杯。终知不入繁华梦，莫遣笙歌取次催。
俞国昌大参小松二株
作者：边贡
朝代：明

郁郁青松尺许长，似看颜色有风霜。何时却睹干霄势，六月浓阴覆草堂。
候驾
作者：边贡
朝代：明

遥闻葆吹声，仙仗下通明。地转苍龙道，天临白玉京。瑞光同远近，云物半阴晴。隐隐行宫启，重关虎豹盈。
偶成
作者：边贡
朝代：明

故乡才别转思归，无奈东风恋客衣。岁月忽惊愁鬓改，湖山翻觉赏心非。春残小院啼黄鸟，雨过閒阶长绿薇。图画可占栖隐志，迩来常挂子陵矶。
傅本学二亲挽歌
作者：边贡
朝代：明

夫荷戈，妻辟纑，渡江北来戍京都。京都主将多锦腴，夕幕朝衙驰复驱。恨不为君西击胡，四十二载空良图。大儿官至执金吾，小儿廷评冤狱无。诸孙亭亭俱丈夫，兴来一饮酒百觚。长歌激烈声呜呜，源溪冬寒水不枯。笑将白发归黄垆，翁生有闻翁不孤。
元世祖庙次王应诏韵
作者：边贡
朝代：明

断碑深倚庙门斜，往事伤心付一嗟。春草长沙仍牧马，晚风疏树偶栖鸦。唐陵汉寝虽无主，北幕南庭自有家。欲吊鲁连何处取，飞尘如雨乱鸣蛙。
元夕致仁宅咏灯送别
作者：边贡
朝代：明

佳辰逼元夕，宴语春雪馀。梁灯一何艳，流光照离袪。灯烬可复燃，袪解难重挐。盈盈江上心，感念成欷歔。相看已不极，相忆当何如。
元日次滦江中丞
作者：边贡
朝代：明

伏枕惊看岁又新，卧听街市响蹄轮。樽无白酒元因病，屋有青山不当贫。向晚云霞偏弄色，得时梅柳故争春。闭门可是甘肥遁，懒效东西南北人。
元日次蒲汀二首
作者：边贡
朝代：明

星纪初回日再元，海风吹雾起晴暾。五辛遥阻荒坟荐，万里空伤久客魂。临水稚芳争袅袅，出林幽羽故喧喧。归田喜卜中宵梦，拟办囊封乞主恩。柏烟松火万家同，柳径杨堤入暖风。九陌管弦存旧俗，六朝山水见遗宫。交亲隔舍追随里，岁序惊心感慨中。且喜瓮头浮绿蚁，不须囊底觅青铜。
元日次蒲汀二首·其一
作者：边贡
朝代：明

星纪初回日再元，海风吹雾起晴暾。五辛遥阻荒坟荐，万里空伤久客魂。临水稚芳争袅袅，出林幽羽故喧喧。归田喜卜中宵梦，拟办囊封乞主恩。
元日次蒲汀二首·其二
作者：边贡
朝代：明

柏烟松火万家同，柳径杨堤入暖风。九陌管弦存旧俗，六朝山水见遗宫。交亲隔舍追随里，岁序惊心感慨中。且喜瓮头浮绿蚁，不须囊底觅青铜。
元旦
作者：边贡
朝代：明

上日冥冥雨，中宵且未休。薄游双剑在，羁宦一身留。养鹤怜初志，屠龙悔壮谋。著书聊假日，元不坐穷愁。
元旦
作者：边贡
朝代：明

岁首江南久客身，宦情寥落道情深。极知佳丽非吾土，且喜逢迎有故人。城上雪痕经腊在，水边梅蕊觑年新。呼童早蜡登山屐，莫负陶家漉酒巾。
光复堂诗
作者：边贡
朝代：明

岿岿光复堂，汤汤岁寒溪，故家世业传江西。他园岂无木，重是祖手植。他地岂无土，重是祖手辟。物生各有主，天道终好还。岚光映朝牖，不改门前山。堂有趾，溪有涘，我溪不竭堂永峙。
光禄丞为赵天挺乃翁寿
作者：边贡
朝代：明

光禄丞，白发何毵毵。壮游江北，老去归江南。江南水乡地，可住复可常。钓鱼以为羹，汲泉为酒浆。晓日张琼筵，有客白其马。诸孙绕膝傍，游子拜庭下。光禄丞，福如冈，寿如陵。墅西十月梅花白，不用登舟唱采菱。
入坛马上
作者：边贡
朝代：明

楼头钟散曙烟微，城上旗翻晓日晖。双马共依南陌度，群鸦争入上阳飞。离郊荐岁先农事，甲帐屯云护帝畿。三载太常无寸补，敢言身迹与心违。
入寺
作者：边贡
朝代：明

共邀黄鹤侣，来问野狐禅。日出山中寺，风鸣树里泉。落花空色相，啼鸟伴幽玄。莫叩轮回事，吾生自有缘。
入罐石口四首
作者：边贡
朝代：明

濯足秋涧水，水寒清见沙。凌兢不可渡，碎石如狼牙。童子欣暮晴，笑指东峰霞。穿林复渡河，佳兴未能尽。每当路穷处，更著祠官引。山女何处来，石上洗秋菌。西登罐石口，鸟道不盈尺。连山树如绣，云中日将夕。不闻樵采音，但见虎行迹。睥睨接崇岭，白处生浮岚。上有百尺厓，下有千尺潭。尔非豢龙子，那敢穷幽探。
入罐石口四首·其一
作者：边贡
朝代：明

濯足秋涧水，水寒清见沙。凌兢不可渡，碎石如狼牙。童子欣暮晴，笑指东峰霞。
入罐石口四首·其三
作者：边贡
朝代：明

西登罐石口，鸟道不盈尺。连山树如绣，云中日将夕。不闻樵采音，但见虎行迹。
入罐石口四首·其二
作者：边贡
朝代：明

穿林复渡河，佳兴未能尽。每当路穷处，更著祠官引。山女何处来，石上洗秋菌。
入罐石口四首·其四
作者：边贡
朝代：明

睥睨接崇岭，白处生浮岚。上有百尺厓，下有千尺潭。尔非豢龙子，那敢穷幽探。
八日喜晴
作者：边贡
朝代：明

海门晴日吐，春水坐来添。喜入三农望，丰归五谷占。野莺啼秀木，江草映虚帘。我病生嫌酒，深杯且一拈。
八月二十日游千佛寺二首
作者：边贡
朝代：明

夕阳衰草路登登，雨过秋山爽气层。松殿可因参佛到，藓墙聊为觅诗凭。且拚酩酊陪仙侣，莫把轮回叩老僧。北望古城苍翠里，万家楼馆暮烟凝。晚秋何似暮春登，复嶂回峦翠且层。岩菊有霜行可采，寺门无雨坐堪凭。情知幻境谁非客，恍记前身我是僧。閒上法台翻贝叶，天花不见土花凝。
八月二十日游千佛寺二首·其一
作者：边贡
朝代：明

夕阳衰草路登登，雨过秋山爽气层。松殿可因参佛到，藓墙聊为觅诗凭。且拚酩酊陪仙侣，莫把轮回叩老僧。北望古城苍翠里，万家楼馆暮烟凝。
八月二十日游千佛寺二首·其二
作者：边贡
朝代：明

晚秋何似暮春登，复嶂回峦翠且层。岩菊有霜行可采，寺门无雨坐堪凭。情知幻境谁非客，恍记前身我是僧。閒上法台翻贝叶，天花不见土花凝。
八月八日太常例不习仪五鼓起坐有怀成均诸公
作者：边贡
朝代：明

爽气侵帘夜转森，怀人空抱雨中心。漏沉壶水彤楼迥，烛映轩阶碧草深。自分巢由须属我，共传尧舜是当今。凤凰池上明良曲，林下应闻大雅音。
八月四日定斋侍御过我小轩索观古刻左传及圣教序诸帖留咏次韵荅之
作者：边贡
朝代：明

舸屋亲劳柱史登，履痕新破石苔层。疏帘不为看山捲，曲几还留听雨凭。左传癖成怜晋客，右军书在感唐僧。停杯剧论怀千古，坐对流云思转凝。
八月既望会饮东园次联句韵二首
作者：边贡
朝代：明

吟倚岩花句亦香，坐临山石意先凉。自怜久抱烟霞疾，敢拟深陪翰墨场。江木暮喧收雨静，禁楼寒色锁烟长。秋池水落芙蓉谢，懒对清尊赋采芳。露毫浓染墨花香，风榭微生白苧凉。狂爱雨吟凭曲相，醉疑秋战试文场。山前碧柳垂垂细，石上青萝宛宛长。颇怪王孙太多事，镇教园景四时芳。
八月既望会饮东园次联句韵二首·其一
作者：边贡
朝代：明

吟倚岩花句亦香，坐临山石意先凉。自怜久抱烟霞疾，敢拟深陪翰墨场。江木暮喧收雨静，禁楼寒色锁烟长。秋池水落芙蓉谢，懒对清尊赋采芳。
八月既望会饮东园次联句韵二首·其二
作者：边贡
朝代：明

露毫浓染墨花香，风榭微生白苧凉。狂爱雨吟凭曲相，醉疑秋战试文场。山前碧柳垂垂细，石上青萝宛宛长。颇怪王孙太多事，镇教园景四时芳。
公馆即事呈彦卿
作者：边贡
朝代：明

赤日下庭角，白云生昼阴。弥因吏喧屏，转觉道情深。树荫依邻借，虫声隔水寻。回骖淹薄瞑，相迟在同心。
内弟文甫至清河一见而别题扇赠之
作者：边贡
朝代：明

逆旅相逢意惘然，四年䰟梦一灯前。即教乍见还分手，犹胜山阴雪夜船。
内弟文甫至清河一见而别题扇赠之
作者：边贡
朝代：明
体裁：七言绝句

逆旅相逢意惘然，四年魂梦一灯前。即教乍见还分手，犹胜山阴雪夜船。
内黄道中
作者：边贡
朝代：明

黄池岸边风起沙，江陵行客正思家。即愁朱绂淹归计，况对青林感物华。南郡永怀丞相柏，东门谁种故侯瓜。荒台古苑经过地，落日时闻奏鼓笳。
再寄其子毅之
作者：边贡
朝代：明

相寻空缱绻，相别太斯须。一去青门道，几回生绿芜。文章传海内，消息阻天隅。岁晚登高忆，劳歌缺唾壶。
再次刘希尹寄荅
作者：边贡
朝代：明

吾庐遥结翠微间，绿筱阴阴草径斑。敢谓图书存晚计，秪应猿鹤笑尘颜。漳滨卧病愁公干，陇表思归忆子山。窃忝秩宗三阅岁，素餐真愧一身閒。
再次滦江
作者：边贡
朝代：明

玉座香烟护衮衣，綵云飞处是皇畿。中朝地接千官拥，北斗星悬万国依。波煖御沟春浩荡，日临宫树晓云微。自怜朱绂淹乡土，不拜青阳入禁扉。
再次燕泉
作者：边贡
朝代：明

纵道先期已后时，似缘见少却称奇。使蜂媒蝶休相讶，国色天香且自知。暮雨懒通巫峡梦，朝云嫌入义山词。翻惭綵笔留真赏，未有豪门紫玉卮。
再次辛字韵
作者：边贡
朝代：明

远抛卮酒避芳辛，静对烟空月半轮。门掩绿苔真自逸，案堆黄卷不全贫。非才敢窃明时位，多病愁看故里春。诗侣钓朋俱出饮，也应回忆倦游人。
再次钱江楼
作者：边贡
朝代：明

布被藜床雪卧安，草堂幽迥夜漫漫。有怀真爱故山好，多兴不辞村酒酸。冲晓觑林梅恰放，趁暄行径石犹寒。长镵短褐无人识，白发明时老谏官。
再游石门洞
作者：边贡
朝代：明

苍然郭东山，百丈萦青碧。石门忽中断，窈窕开仙宅。遥窥日月深，却转烟雾隔。中天屹楼居，星斗挂几席。芳岩眩绮绣，丛巘围苍壁。山鬼不避人，惊猿啸窥客。披榛上孤亭，奇观壮心魄。穷崖倚天悬，瀑水半空射。高流横杂佩，直下垂疋帛。分作四山喧，散为千顷泽。初冬天未寒，晨曦映岚赫。重来意弥眷，独往任所适。信美惬心期，胡为老行役。终然脱尘网，高举凌风翮。
再至居庸二首
作者：边贡
朝代：明

塞口重关惬素闻，壑烟岚雨镇絪缊。雄吞巨海山形断，秀压中原地脉分。锁钥还须寇丞相，长城不用李将军。倚窗时送东南目，双阙蓬莱五色云。山云冉冉石垂垂，公暇焚香晚对宜。窥牖乱峰青似戟，穴城孤涧白于丝。人家高下缘蹊见，风气寒暄入塞知。凭语抱关休偃仰，云中日夜羽书驰。
再至居庸二首·其一
作者：边贡
朝代：明

塞口重关惬素闻，壑烟岚雨镇絪缊。雄吞巨海山形断，秀压中原地脉分。锁钥还须寇丞相，长城不用李将军。倚窗时送东南目，双阙蓬莱五色云。
再至居庸二首·其二
作者：边贡
朝代：明

山云冉冉石垂垂，公暇焚香晚对宜。窥牖乱峰青似戟，穴城孤涧白于丝。人家高下缘蹊见，风气寒暄入塞知。凭语抱关休偃仰，云中日夜羽书驰。
再赠载卿
作者：边贡
朝代：明

宾堂瞰水浒，沙柳系行船。袅袅绿萝月，冥冥芳浦烟。乡关百里外，世事一尊前。记取相逢地，清河旅食年。
再过北川别业
作者：边贡
朝代：明

负郭稻千顷，青青遥入云。儿孙不解守，宾客自争分。剡曲舟慵泛，山阳笛忍闻。伤心碧堤柳，犹映白鸥群。
再送文熙二首
作者：边贡
朝代：明

夜久河汉横，春堂别灯黯。风凄鸟初动，露重花犹敛。明发不在兹，重关为谁掩。离言不可听，离怨不可书。一日比三秋，兹言良非虚。江深云木远，去去将焉如。
再送文熙二首·其一
作者：边贡
朝代：明

夜久河汉横，春堂别灯黯。风凄鸟初动，露重花犹敛。明发不在兹，重关为谁掩。
再送文熙二首·其二
作者：边贡
朝代：明

离言不可听，离怨不可书。一日比三秋，兹言良非虚。江深云木远，去去将焉如。
再送杏东考功北上便道省觐
作者：边贡
朝代：明

祖筵晴日照离肠，客思江流共渺茫。西去直看家不远，北游虚拟棹相将。璧池花发兼桃李，阿阁巢成待凤凰。五色愿分庭下綵，入朝重补舜衣裳。
写怀
作者：边贡
朝代：明

欲逃中夏暑，暂上上江船。夜卧对松月，晓行披水烟。佳期渺天末，良觏阻尊前。相问各华发，遥悲青镜年。
写怀
作者：边贡
朝代：明

白发萧萧五十春，宦途犹作未归人。何时杖履柴门路，风景依然远俗尘。
冬至上陵途中杂咏八首
作者：边贡
朝代：明

鸦啼古城上，月落古城闉。城外车马道，清风飘素尘。沙苑平如掌，青青苜蓿痕。昔时放马地，今作牧牛村。朝从田父饭，憩马古林西。村鸡不知曙，日高犹自啼。蜿蜿野田中，白鹭静如扫。停鞭问征客，云是居庸道。枯杨临大堤，上有鸲鹆窠。春风几日至，会使绿阴多。山中风日暖，蔼蔼似初春。乱石牛羊径，时逢扫叶人。月出东陵峰，照见西陵树。何事同心子，山中不相遇。
冬至上陵途中杂咏八首·其一
作者：边贡
朝代：明

鸦啼古城上，月落古城闉。城外车马道，清风飘素尘。
冬至上陵途中杂咏八首·其七
作者：边贡
朝代：明

山中风日暖，蔼蔼似初春。乱石牛羊径，时逢扫叶人。
冬至上陵途中杂咏八首·其三
作者：边贡
朝代：明

沙苑平如掌，青青苜蓿痕。昔时放马地，今作牧牛村。
冬至上陵途中杂咏八首·其二
作者：边贡
朝代：明
体裁：乐府曲辞

苍苍土门口，日出逢樵叟。问尔何事来，山中苦无酒。
冬至上陵途中杂咏八首·其五
作者：边贡
朝代：明

蜿蜿野田中，白鹭静如扫。停鞭问征客，云是居庸道。
冬至上陵途中杂咏八首·其八
作者：边贡
朝代：明

月出东陵峰，照见西陵树。何事同心子，山中不相遇。
冬至上陵途中杂咏八首·其六
作者：边贡
朝代：明

枯杨临大堤，上有鸲鹆窠。春风几日至，会使绿阴多。
冬至上陵途中杂咏八首·其四
作者：边贡
朝代：明

朝从田父饭，憩马古林西。村鸡不知曙，日高犹自啼。
冬至长陵即事
作者：边贡
朝代：明

千峰隐隐下朝阳，复嶂层厓启曙光。观阙昭回森象魏，河山表里奠金汤。陵门月映千年树，寝殿风飘五夜香。长至祠臣窃供奉，拟书云物纪灵祥。
冯吕梁惠诗率尔酬赠兼谢药草之惠
作者：边贡
朝代：明

高情冯水部，相见示新篇。钟磬悬清庙，琼瑰落九天。色流湖岸荇，香袭楚皋烟。更谢金光草，扶予衰病年。
凯歌五首
作者：边贡
朝代：明

日射江流生紫氛，喧喧铙吹隔江闻。江头巨石高千尺，好勒元戎破贼勋。帐前银甲映朱旄，帐外牙旗捲日高。白书红尘飞一骑，尚方新赐玉麟袍。虎豹鲸鱼一夜擒，湖南湖北动欢心。论功宜并衡山峻，比德还同汉水深。秋水沈沈漾列星，盘涡殷殷斗雷霆。扁舟昨夜巴陵过，风起犹闻战血腥。凤仪兽舞尽来王，犬豕何知悖且狂。高垒固巢今不见，麻洋滩下水汤汤。
凯歌五首·其一
作者：边贡
朝代：明

日射江流生紫氛，喧喧铙吹隔江闻。江头巨石高千尺，好勒元戎破贼勋。
凯歌五首·其三
作者：边贡
朝代：明

虎豹鲸鱼一夜擒，湖南湖北动欢心。论功宜并衡山峻，比德还同汉水深。
凯歌五首·其二
作者：边贡
朝代：明

帐前银甲映朱旄，帐外牙旗捲日高。白书红尘飞一骑，尚方新赐玉麟袍。
凯歌五首·其五
作者：边贡
朝代：明

凤仪兽舞尽来王，犬豕何知悖且狂。高垒固巢今不见，麻洋滩下水汤汤。
凯歌五首·其四
作者：边贡
朝代：明

秋水沈沈漾列星，盘涡殷殷斗雷霆。扁舟昨夜巴陵过，风起犹闻战血腥。
出寺
作者：边贡
朝代：明

鸡鸣春日晓，钟落上方幽。树湿云犹住，山空翠欲流。酒床随客去，诗草付僧收。虚羡岩栖子，尘镳不可留。
出郭将访希准郡伯惧暮而返却寄
作者：边贡
朝代：明

驾言江口出，却至水西还。远道空回首，重门欲上关。断云低白雁，斜日近青山。欲采瑶华赠，仙舟不可攀。
出靳村望灵岩寺
作者：边贡
朝代：明

福地灵山表，来游春已深。情知百里道，虚抱十年心。野树犹含色，鸣禽欲变音。花宫瞻望处，烟雾绕青岑。
出黄山村遇霍子闻郡守章柳庵将至灵岩喜而有作
作者：边贡
朝代：明

路转黄山店，人逢霍茂才。传呼寺僧出，五马欲东来。野水村村响，岩芳树树开。浪游双屐齿，沾湿破苍苔。
分赋春雨得时字
作者：边贡
朝代：明

为爱西堂雨，黄昏坐不辞。础痕移榻处，池涨捲帘时。瑞纪农官颂，题分水部诗。客车何日返，真长故山芝。
分韵得岳字送邢侍御出按秦中
作者：边贡
朝代：明

函谷关头鸡喔喔，骢马凌秋向西岳。岳前石子何荦确，绣衣侍者斧在握。冠上神羊峨一角，西抵龙荒北幽朔。百二河山眼中邈，渭水清清泾水浊，须君激扬无惮数。
分题得鹊山湖送维正李宪副之山东
作者：边贡
朝代：明

齐门东，沙径平。云羃羃，湖冥冥。使君来，麦秋晚。柳阴阴，画舟远。瘦蒲疏荇逗遛香，南浦烟光接西堰。堰北山，灵鸟聚，对面潺湲华不注。山前绿稼隐茅茨，旧是齐侬钓游处。横桡越水浒，飞踏青芙蓉。华阳洞口跨白鹿，醉吹玉笛呼眠龙。长镵野老逐李邕，锦袍仙人随赤松。石壁土花秋靡靡，古踪悠悠镇如此。要留洒翰洗蛙蝉，雨林夜黑啼山鬼。
刘克柔迎养二亲乞诗为寿以人生七十古来稀七字为韵
作者：边贡
朝代：明

人生有良愿，莫如翁姥健。生儿无令名，虽寿安足荣。七岁燕山道，重来见秋草。十月到官衙，蟹肥霜菊华。古称远游苦，今知远游乐。来去何翩翩，云中度双鹤。稀年具庆稀，勿轻莱子衣。
刘子希尹王子孟宣许携家酝相过草堂薄暮不至次杜子登高韵以嘲
作者：边贡
朝代：明

落日孤城秋可哀，碧溪萦带紫山回。妄随土俗登高去，岂得邻翁送酒来。丛菊破霜开小苑，片云将雨过层台。藤萝石上娟娟月，谁共黄昏坐一杯。
刘惟馨二亲哀册二首
作者：边贡
朝代：明

徂谢感流光，悲凉十四霜。箧中无谏草，身后有封章。遗曲传巴里，清风满蜀乡。凤凰原上木，愁色日苍苍。相如驷马荣，毛义悦亲情。讵料终天别，惟争一日程。机堂穗帷捲，隧户漆灯明。欲识归人恨，江猿夜夜声。
刘惟馨二亲哀册二首·其一
作者：边贡
朝代：明

徂谢感流光，悲凉十四霜。箧中无谏草，身后有封章。遗曲传巴里，清风满蜀乡。凤凰原上木，愁色日苍苍。
刘惟馨二亲哀册二首·其二
作者：边贡
朝代：明

相如驷马荣，毛义悦亲情。讵料终天别，惟争一日程。机堂穗帷捲，隧户漆灯明。欲识归人恨，江猿夜夜声。
刘惟馨二亲哀册二首·其二
作者：边贡
朝代：明
体裁：五言律诗

相如驷马荣，毛义悦亲情。讵料终天别，惟争一日程。机堂繐帷捲，隧户漆灯明。欲识归人恨，江猿夜夜声。
初雪有怀
作者：边贡
朝代：明

江南子月稀逢雪，子月今年雪可书。近借晓光分客牖，远通春信到山居。含沙细草纤纤出，破腊疏梅宛宛舒。却忆海滨垂白叟，几时乘兴访吾庐。
别伯玉
作者：边贡
朝代：明

君行不相见，卧病对春风。世事浮沉外，交亲感慨中。古台燕郭暮，流水晋祠空。他日歌招隐，青山有桂丛。
别刘子二章
作者：边贡
朝代：明

文车驾四牡，迤逦度层阿。伊人秉朝宪，结绶辞承华。飞龙御宸极，期运亨以嘉。甘霖雨九天，皇泽被幽遐。顾念囹圄子，累累诚可嗟。宪章苟不渝，歼戮岂在多。行哉布天惠，庶以和邦家。昔我二三子，弱冠登皇朝。并迹协兰芳，联翩振华镳。朝出长杨苑，日夕憩平皋。逝矣终遐月，绸缪以逍遥。顾子迈南江，刘侯踰上郊。嘉好一乖别，驰光倏飘飖。临川睇浮云，结思如回潮。
别刘子二章·其一
作者：边贡
朝代：明

文车驾四牡，迤逦度层阿。伊人秉朝宪，结绶辞承华。飞龙御宸极，期运亨以嘉。甘霖雨九天，皇泽被幽遐。顾念囹圄子，累累诚可嗟。宪章苟不渝，歼戮岂在多。行哉布天惠，庶以和邦家。
别刘子二章·其二
作者：边贡
朝代：明

昔我二三子，弱冠登皇朝。并迹协兰芳，联翩振华镳。朝出长杨苑，日夕憩平皋。逝矣终遐月，绸缪以逍遥。顾子迈南江，刘侯踰上郊。嘉好一乖别，驰光倏飘飖。临川睇浮云，结思如回潮。
别后有怀石峰
作者：边贡
朝代：明

忆昨相逢赋梦鱼，古槐凉月小堂虚。通家更许诸郎见，得句先教子弟书。却计此行千里外，定知重会几年馀。同官我亦司文教，事事深惭迥不如。
别周子贤佥宪
作者：边贡
朝代：明

身是外台佐，心蟠中秘书。杜陵元自许，桓典或能如。梦结三湘外，神交十载馀。同舟忽判袂，愁绝广川墟。
别汤万户
作者：边贡
朝代：明

半生湖海识君迟，可奈相逢是别期。扁舟独泛秋溪水，采得芙蓉欲赠谁。
别汤子五章
作者：边贡
朝代：明

关途郁迢远，卉草青已发。骢马何駉駉，向风呜不歇。广隰流春霏，层岑翳圆月。迟回去不忍，引领望京阙。京阙邈难睹，萋萋苍树林。沈沈天宇夕，霭霭浮云阴。丈夫万里志，烈士千古心。凤鸟久不鸣，谁哉继其音。弹子匣中琴，写我心曲悲。我悲良自谙，子琴知者谁。不惜去日早，但恨来日迟。何当假羽翼，送子川之湄。驱车井陉谷，扬旆汾水流。翱翔览四极，迢遰陟崇丘。遐陬历岩巘，幽访浃原畴。勖哉利尔涉，风湍寡行舟。乔木多劲柯，直流无反波。哲人秉孤操，孰云光可和。嗟彼黄雀吟，感此卿云歌。悠悠向原隰，惋惋将如何。
别汤子五章·其一
作者：边贡
朝代：明

关途郁迢远，卉草青已发。骢马何駉駉，向风呜不歇。广隰流春霏，层岑翳圆月。迟回去不忍，引领望京阙。
别汤子五章·其三
作者：边贡
朝代：明

弹子匣中琴，写我心曲悲。我悲良自谙，子琴知者谁。不惜去日早，但恨来日迟。何当假羽翼，送子川之湄。
别汤子五章·其二
作者：边贡
朝代：明

京阙邈难睹，萋萋苍树林。沈沈天宇夕，霭霭浮云阴。丈夫万里志，烈士千古心。凤鸟久不鸣，谁哉继其音。
别汤子五章·其五
作者：边贡
朝代：明

乔木多劲柯，直流无反波。哲人秉孤操，孰云光可和。嗟彼黄雀吟，感此卿云歌。悠悠向原隰，惋惋将如何。
别汤子五章·其四
作者：边贡
朝代：明

驱车井陉谷，扬旆汾水流。翱翔览四极，迢遰陟崇丘。遐陬历岩巘，幽访浃原畴。勖哉利尔涉，风湍寡行舟。
别熊子三章
作者：边贡
朝代：明

驱马陟前阪，惆怅送子归。良晤未及终，车徒忽已违。阴风蔽天地，砂砾惨阳晖。葵霍不自谋，众禽相与飞。五里一反顾，十里一徘徊。徘徊不可见，泪下沾我衣。车徒去弥远，言驻澧水阳。婉娈谐二亲，春晖丽高堂。堂下班马鸣，意气何扬扬。暮甘复朝旨，为乐良未央。嗟彼时役牵，关途迟翱翔。翱翔适岭海，路衢悠以长。车前建隼旟，车后拥干将。击兽须击虎，刈萧无及芳。丈夫志万里，遐远安足伤。颙颙霄汉姿，皎皎冰蘖肠。勖哉保终誉，慰我亲故望。
别熊子三章·其一
作者：边贡
朝代：明

驱马陟前阪，惆怅送子归。良晤未及终，车徒忽已违。阴风蔽天地，砂砾惨阳晖。葵霍不自谋，众禽相与飞。五里一反顾，十里一徘徊。徘徊不可见，泪下沾我衣。
别熊子三章·其三
作者：边贡
朝代：明

翱翔适岭海，路衢悠以长。车前建隼旟，车后拥干将。击兽须击虎，刈萧无及芳。丈夫志万里，遐远安足伤。颙颙霄汉姿，皎皎冰蘖肠。勖哉保终誉，慰我亲故望。
别熊子三章·其二
作者：边贡
朝代：明

车徒去弥远，言驻澧水阳。婉娈谐二亲，春晖丽高堂。堂下班马鸣，意气何扬扬。暮甘复朝旨，为乐良未央。嗟彼时役牵，关途迟翱翔。
别顾华玉同年四首
作者：边贡
朝代：明

问讯金陵客，南归近有期。马行沾雨慢，蝉响入秋迟。水稻供慈膳，江绡制寿帷。閒居赋成后，曾见几人为。落日长干渡，西风短棹过。故人归后少，秋草望中多。谢墅荒碑碣，吴宫閟绮罗。趋庭休浣外，临眺意如何。官署依乡土，幽求满素心。窗临逸少帖，墙挂宓生琴。种药开春径，看云坐晚林。避名名转出，休爱碧山深。达人氛垢远，流品自应殊。骏枥分天厩，鸾巢托省梧。葛洪勾漏尹，阮籍步兵厨。未识图南志，相逢说著书。
别顾华玉同年四首·其一
作者：边贡
朝代：明

问讯金陵客，南归近有期。马行沾雨慢，蝉响入秋迟。水稻供慈膳，江绡制寿帷。閒居赋成后，曾见几人为。
别顾华玉同年四首·其三
作者：边贡
朝代：明

官署依乡土，幽求满素心。窗临逸少帖，墙挂宓生琴。种药开春径，看云坐晚林。避名名转出，休爱碧山深。
别顾华玉同年四首·其二
作者：边贡
朝代：明

落日长干渡，西风短棹过。故人归后少，秋草望中多。谢墅荒碑碣，吴宫閟绮罗。趋庭休浣外，临眺意如何。
别顾华玉同年四首·其四
作者：边贡
朝代：明

达人氛垢远，流品自应殊。骏枥分天厩，鸾巢托省梧。葛洪勾漏尹，阮籍步兵厨。未识图南志，相逢说著书。
北京文信国祠联
作者：边贡
朝代：明
体裁：联

花外子规燕市月；柳边精卫浙江潮。
十六夜
作者：边贡
朝代：明

春城灯火静，华月满天街。陌上归来晚，香尘有堕钗。
十六日再至寺
作者：边贡
朝代：明

十日重来此，登临兴转幽。老僧烹石耳，留客坐山头。阴洞生云雾，阳坡散马牛。翻嗟出城晚，不值菊花秋。
十月六日游千佛山寺
作者：边贡
朝代：明

亭午登山寺，淹留夕未归。凉风起高树，落叶满僧衣。城郭寒烟聚，楼台暮景微。京华十年客，愁绝赏心违。
十月十三日高唐会石峰陈提学同赋
作者：边贡
朝代：明

北海南云递渺茫，宦情乡思共悠长。连床喜见风流在，同榜犹传姓字香。柏署高秋惊燕雀，山城薄暮下牛羊。如何不醉还成别，孤负霜天月满墙。
午日
作者：边贡
朝代：明

五月五日正阳辰，四十六年衰病身。天上风云同际会，水边鱼鸟自相亲。啸歌独得酒朋喜，疏散屡遭官长嗔。睡起竹林温雅颂，绿蒲青艾晚撩人。
午日卧病有怀张王二子
作者：边贡
朝代：明

栖迟仍旧国，愁病且端阳。白发能相妒，清尊漫自香。壁虚悬艾好，溪迥入舟妨。苦忆青骢客，盈盈水一方。
午日渡江
作者：边贡
朝代：明

薰风蒲荻大江波，客棹经年感再过。端午又逢新节序，秣陵犹是旧山河。台空紫凤流音远，水抱青龙王气多。惭愧秩宗迁转地，未娴三礼鬓双皤。
午日观竞渡
作者：边贡
朝代：明

共骇群龙水上游，不知元是木兰舟。云旗猎猎翻青汉，雷鼓嘈嘈殷碧流。屈子怨魂终古在，楚乡遗俗至今留。江亭暇日堪高会，醉讽离骚不解愁。
午日观竞渡
作者：边贡
朝代：明

共骇群龙水上游，不知原是木兰舟。云旗猎猎翻青汉，雷鼓嘈嘈殷碧流。屈子冤魂终古在，楚乡遗俗至今留。江亭暇日堪高会，醉讽离骚不解愁。
南都送道士
作者：边贡
朝代：明

自君辞白下，灵悟入玄冥。始信虚无外，元来别有经。乾坤寄水火，离坎走雷霆。兀兀眼前事，真如江上萍。
博望道中
作者：边贡
朝代：明

十月郊原草木空，旅怀家难百忧中。长河滚滚荒山渡，落日萧萧大树风。才报捷书收剑外，早闻群盗起关东。孤臣泪血孤儿涕，远道吞声洒未穷。
卜山居成有作
作者：边贡
朝代：明

久定华山约，今来始卜居。梦游曾屡到，心赏复何如。圃巷环高柳，渊泉抱古墟。从兹簪与绂，当有绝交书。
卢龙观次韵
作者：边贡
朝代：明

䬃䬃长风吹茂林，江鼍喷浪荅潮音。天回四野青霞烂，日射重岩紫气深。乡土实悬庄舄念，阙庭虚抱子牟心。名山不到今三载，倚杖春残且一临。
卢龙观次韵
作者：边贡
朝代：明
体裁：七言律诗

飒飒长风吹茂林，江鼍喷浪荅潮音。天回四野青霞烂，日射重岩紫气深。乡土实悬庄舄念，阙庭虚抱子牟心。名山不到今三载，倚杖春残且一临。
卧疾柬别孙性甫二首
作者：边贡
朝代：明

杳杳关河客，盈盈一水间。那因各抱病，遂阻共开颜。雨入青帘细，云移碧树閒。含情送遥瞩，时见瞑鸦还。旧典司番礼，新乘郡守车。问名俱不沗，迁秩定何如。父老看行盖，君王想谏书。徵黄会有诏，早晚下宸居。
卧疾柬别孙性甫二首·其一
作者：边贡
朝代：明

杳杳关河客，盈盈一水间。那因各抱病，遂阻共开颜。雨入青帘细，云移碧树閒。含情送遥瞩，时见瞑鸦还。
卧疾柬别孙性甫二首·其二
作者：边贡
朝代：明

旧典司番礼，新乘郡守车。问名俱不沗，迁秩定何如。父老看行盖，君王想谏书。徵黄会有诏，早晚下宸居。
卫辉阻雨奉别幸庵彭太保
作者：边贡
朝代：明

宦情时事剧秋云，话到伤心不忍闻。别梦迢迢似明月，汉关楚塞远随君。
印冈罗郡伯枉临惠示新篇荅谢次韵
作者：边贡
朝代：明

径草芊芊溪水长，幽居僻在水中央。恰对孤云悲故国，忽传千骑拥东方。开筵宛值藤萝月，携手同怀鸳鹭行。取醉夜深还秉烛，笑看颜鬓各苍苍。
叠羹字韵再别承庵
作者：边贡
朝代：明

钓鱼特作羹，载酒出山城。晓雨阳关恨，春风故国情。登台怅予独，戏彩羡君行。忍听碧林外，萧萧归马鸣。
口号呈问庞二少府
作者：边贡
朝代：明

黄鹤楼前夜泊舟，苇花枫叶似江州。乐天本是多情客，卧听歌声起别愁。
古寺禅钟
作者：边贡
朝代：明
体裁：五言律诗

化城犹咫尺，风送梵声遥。拙吏怀三径，残僧记六朝。洪音传震旦，警梦入清宵。视息斋居久，还凭破寂寥。
右揆邹公由齐入闽齐人有华泉子者与公友抱病不获出饯作诗以遗之三首
作者：边贡
朝代：明

懊恼复懊恼，鸡鸣一何早。病夫掩关卧，游子就长道。娟娟窗中月，照见窗下草。室迩人遂遐，离忧坐堪老。黄鹂鸣树颠，嘤嘤求友声。佳人远言迈，牵我幽思情。思情何绵绵，绵绵复萦萦。出门望轩盖，道阻不可征。霭霭山气浮，晶晶川云平。鸿雁方北飞，谁哉达中诚。华辀耀朱旆，宛转凌春山。朝辞邹鲁乡，暮过梁宋间。美哉南邦化，梦寐开心颜。丈夫四方志，车马胡暂閒。绻绻东人怀，何时复来还。
右揆邹公由齐入闽齐人有华泉子者与公友抱病不获出饯作诗以遗之三首·其一
作者：边贡
朝代：明

懊恼复懊恼，鸡鸣一何早。病夫掩关卧，游子就长道。娟娟窗中月，照见窗下草。室迩人遂遐，离忧坐堪老。
右揆邹公由齐入闽齐人有华泉子者与公友抱病不获出饯作诗以遗之三首·其三
作者：边贡
朝代：明

华辀耀朱旆，宛转凌春山。朝辞邹鲁乡，暮过梁宋间。美哉南邦化，梦寐开心颜。丈夫四方志，车马胡暂閒。绻绻东人怀，何时复来还。
右揆邹公由齐入闽齐人有华泉子者与公友抱病不获出饯作诗以遗之三首·其二
作者：边贡
朝代：明

黄鹂鸣树颠，嘤嘤求友声。佳人远言迈，牵我幽思情。思情何绵绵，绵绵复萦萦。出门望轩盖，道阻不可征。霭霭山气浮，晶晶川云平。鸿雁方北飞，谁哉达中诚。
同刘希尹吏部送祝仁甫考绩
作者：边贡
朝代：明

棠树阴阴夹岸长，使旌归绕灞川旁。遥占紫气怀关令，却望红云指帝乡。过里暂看停驷马，入朝还拟咏羔羊。春风画省含香地，玉佩逍遥綵绶光。
同台峰熊侍御看花四首
作者：边贡
朝代：明

袅袅叶含雨，菲菲香近人。如何向阳蕊，开花向阳春。秀色红翻坐，浓阴绿绕阶。觑花还拄杖，冲雨不怜鞋。借问雨中好，何如晴后看。锦江红湿处，应记独凭阑。室静客稀赏，地偏花更清。自开还自落，宛似野人情。
同台峰熊侍御看花四首·其一
作者：边贡
朝代：明

袅袅叶含雨，菲菲香近人。如何向阳蕊，开花向阳春。
同台峰熊侍御看花四首·其三
作者：边贡
朝代：明

借问雨中好，何如晴后看。锦江红湿处，应记独凭阑。
同台峰熊侍御看花四首·其二
作者：边贡
朝代：明

秀色红翻坐，浓阴绿绕阶。觑花还拄杖，冲雨不怜鞋。
同台峰熊侍御看花四首·其四
作者：边贡
朝代：明

室静客稀赏，地偏花更清。自开还自落，宛似野人情。
同年侍御罗瑞卿将到京先以诗寄荅之
作者：边贡
朝代：明

日夕怀君刚入梦，晓来传报喜还惊。云山怅别多岐路，萍海论交几弟兄。花外驿楼明豸锦，草边城巷沸蛙笙。东门咫尺新晴地，不厌冲泥匹马迎。
同年范君山绝笔之作次韵
作者：边贡
朝代：明

采芳南国早应休，魂梦犹寻杜若洲。不见旅旌天外返，空馀诗草世间收。灵均实抱湘流恨，子美虚怀蜀道游。惆怅桂阳山下冢，断猿衰鹤领春秋。
同王白泉步过北村访孙胡二子
作者：边贡
朝代：明

少日同门客，山居晚共依。孤村一相访，深树鸟声稀。面水心逾静，班荆愿不违。苍苍平野际，还望瞑烟归。
同藩臬诸公北郭泛舟叠前韵
作者：边贡
朝代：明

水边葭叶冷含秋，城外山光晚映楼。霜露忽催时物改，乾坤如共此身浮。深村暧暧怜荒业，飞盖飘飘侣贵游。明日拟登华不注，醉看东海豁双眸。
后三日登龙洞山二首
作者：边贡
朝代：明

海峤烟霞满，登临爱积阴。绿苔穿岭滑，黄叶缀岩深。宛宛鹿麋径，泠泠泉涧音。高人或住此，精舍杳难寻。寺古犹存佛，山深少见僧。迟徊意不极，去住感偏增。树隐青林店，龛明白石灯。峭峰吾欲上，未有鹤堪乘。
后三日登龙洞山二首·其一
作者：边贡
朝代：明

海峤烟霞满，登临爱积阴。绿苔穿岭滑，黄叶缀岩深。宛宛鹿麋径，泠泠泉涧音。高人或住此，精舍杳难寻。
后三日登龙洞山二首·其二
作者：边贡
朝代：明

寺古犹存佛，山深少见僧。迟徊意不极，去住感偏增。树隐青林店，龛明白石灯。峭峰吾欲上，未有鹤堪乘。
向曹伯通乞白菊
作者：边贡
朝代：明

节过重阳菊已残，倚霜欹露不胜寒。山堂正少黄金蕊，试看君家白玉团。
君马黄赠祝仁甫
作者：边贡
朝代：明

君马黄，我马苍，两马相逐君马良。君马来自函关道，我马空山食秋草。忆昔两马初学行，长安见者神色惊。鲁坰骊黄未足论，卫丘騋牝虚驰名。岂料长成人少顾，十年不踏天闲路。逸群翻惹太仆嫌，腾枥正中奚官怒。以兹流落在风尘，南走荆梁西入秦。自伤万里汗流血，谁道五花云满身。弃置不须怜我马，君马亦在盐车下。疾足由来控者难，骄嘶自合知音寡。吁嗟君马天下无，且向沙场暂秣刍。北来司马今伯乐，肯使君王空按图。
听吴子谈吴中事
作者：边贡
朝代：明

吴子近南游，龙江复虎丘。三分形胜地，六代帝王州。望月晴临峤，听潮夜泛舟。宝珠商女得，灵剑海人求。去日蘼芜绿，归来菡萏秋。逢宵话奇赏，吾兴亦云浮。
吴将军巡关图
作者：边贡
朝代：明

戎马岁南牧，汉军劳北防。军情异主将，冷煖须共尝。朝出潮河川，暮过古北口。边烽传羽箭，朔气严刁斗。月下黑山晴，分明见列营。霜欺征袖薄，石报猎蹄鸣。三军晏然睡，我亦倚吾枕。天子不可惊，长怀亚夫寝。
吴将军辕门夜宴图
作者：边贡
朝代：明

营门花发春酒香，浓点驼酥炙黄羊。美人娇歌健儿舞，蜡凤啼风月当午。高帘飞幕丝吹腾，觞波栉栉梁云凝。主人醉眠客不醒，探兵枕戈戍烟静。
吴竹斋惠药品
作者：边贡
朝代：明

六月漳河舣客舟，小窗閒卧白云秋。怜君馈药如康子，不疗山翁四海忧。
吴节妇
作者：边贡
朝代：明

风雨屋萧然，孤灯四十年。家声越国后，心事纪姬前。行入先皇录，名垂太史篇。溪清石不转，寒影照娟娟。
周仲礼二亲挽诗
作者：边贡
朝代：明

双鹤何年下碧松，寝门幽寂杳仙踪。山中谏议无书上，地下恩光有诏封。鹭锦巧裁焚处服，翟冠重补画时容。天涯客子秋来恨，庭叶萧萧草露浓。
周司徒
作者：边贡
朝代：明

周司徒，真丈夫，直气棱棱霄汉俱。致君不作尧舜主，拂衣归卧山中庐。山中卧，今几载，鹤貌童童履声在。十书五疏招不回，九重虚席空相待。北来颉利西羌胡，争问司徒今有无。乃知系国轻重者，不独庙堂公与孤。周司徒，真丈夫。
和㮚翁家训四章为整庵相公作
作者：边贡
朝代：明

封事休将入帝宸，致身安得自由身。书回梓里家无恙，望重文昌国有钧。金马久期黄阁老，碧山常对白头亲。深怜问寝趋朝梦，半在昏钟半在晨。宛洛分携五见冬，岂知迁转得相逢。藩垣子不惭京兆，礼乐吾深愧秩宗。寒宴水西开紫菊，暮帆江上对青峰。朝正切感当元会，十载重闻凤阙钟。千里正愁归远道，一灯深喜借馀光。不缘骏马威相近，岂得豺狼迹自藏。桥市水云兼上下，斗城星宿接低昂。南都浪说神仙府，不道神仙夜亦忙。金陵二水三山地，白笔冬悬海日光。骏骨久知天下少，豹文虚拟雾中藏。兰台望重桓公雅，艺苑名过赵子昂。倚马共推才力健，漫将官守较閒忙。
和㮚翁家训四章为整庵相公作·其一
作者：边贡
朝代：明

封事休将入帝宸，致身安得自由身。书回梓里家无恙，望重文昌国有钧。金马久期黄阁老，碧山常对白头亲。深怜问寝趋朝梦，半在昏钟半在晨。
和㮚翁家训四章为整庵相公作·其三
作者：边贡
朝代：明

千里正愁归远道，一灯深喜借馀光。不缘骏马威相近，岂得豺狼迹自藏。桥市水云兼上下，斗城星宿接低昂。南都浪说神仙府，不道神仙夜亦忙。
和㮚翁家训四章为整庵相公作·其二
作者：边贡
朝代：明

宛洛分携五见冬，岂知迁转得相逢。藩垣子不惭京兆，礼乐吾深愧秩宗。寒宴水西开紫菊，暮帆江上对青峰。朝正切感当元会，十载重闻凤阙钟。
和㮚翁家训四章为整庵相公作·其四
作者：边贡
朝代：明

金陵二水三山地，白笔冬悬海日光。骏骨久知天下少，豹文虚拟雾中藏。兰台望重桓公雅，艺苑名过赵子昂。倚马共推才力健，漫将官守较閒忙。
和张内翰见寄韵
作者：边贡
朝代：明

尔向家山去，休歌蜀道难。乘车真得意，戏綵足承欢。剑阁留诗草，亭溪把钓竿。玉堂回首处，梦绕五云端。
和毛监察秋日登明远楼作
作者：边贡
朝代：明

古今河岳兴文地，晴霁登临壮此楼。沙海碧云偏趁日，桂林清露忽惊秋。玉衡冰鉴堪谁并，紫燕龙媒正尔求。解道草茅先许国，几人能抱范公忧。
和泛池三首
作者：边贡
朝代：明

窈窕回塘西郭边，濯缨人上采莲船。鸟鸣花放一尊酒，云白山青万里天。昼锦堂前真宰相，蓬莱顶上旧神仙。极知匡辅平生力，骨鲠原来不是偏。闻结茅亭傍水边，几时同泛钓鱼船。酒宾诗主东南美，霁月光风上下天。白雪可须推郢调，黄州真屡梦坡仙。休嫌小隐邻城市，心远由来地自偏。辍耕常在水云边，困即横肱饱放船。梦里羽裳来白鹤，醉中帘幕是青天。归湖范老真忘世，辟谷留侯假学仙。为问芙蕖最深处，几回吟对月华偏。
和泛池三首·其一
作者：边贡
朝代：明

窈窕回塘西郭边，濯缨人上采莲船。鸟鸣花放一尊酒，云白山青万里天。昼锦堂前真宰相，蓬莱顶上旧神仙。极知匡辅平生力，骨鲠原来不是偏。
和泛池三首·其三
作者：边贡
朝代：明

辍耕常在水云边，困即横肱饱放船。梦里羽裳来白鹤，醉中帘幕是青天。归湖范老真忘世，辟谷留侯假学仙。为问芙蕖最深处，几回吟对月华偏。
和泛池三首·其二
作者：边贡
朝代：明

闻结茅亭傍水边，几时同泛钓鱼船。酒宾诗主东南美，霁月光风上下天。白雪可须推郢调，黄州真屡梦坡仙。休嫌小隐邻城市，心远由来地自偏。
和白岩二首
作者：边贡
朝代：明

济上秋风两棹开，故人传报上公来。沧江虹月先占象，宝匣龙泉故引杯。吏部久悬山岳望，仙槎应拂斗牛回。自怜衰病还乡客，未得从容杖屦陪。蓬窗谁遣一尊开，报道邻船送酒来。涓滴久閒多病手，劝酬虚负合欢杯。坐馀秉烛更相照，话接鸣鸡未拟回。一别忽今惊十载，水乡何得幸深陪。
和白岩二首·其一
作者：边贡
朝代：明

济上秋风两棹开，故人传报上公来。沧江虹月先占象，宝匣龙泉故引杯。吏部久悬山岳望，仙槎应拂斗牛回。自怜衰病还乡客，未得从容杖屦陪。
和白岩二首·其二
作者：边贡
朝代：明

蓬窗谁遣一尊开，报道邻船送酒来。涓滴久閒多病手，劝酬虚负合欢杯。坐馀秉烛更相照，话接鸣鸡未拟回。一别忽今惊十载，水乡何得幸深陪。
和荅毅斋刘鸿胪见怀之作
作者：边贡
朝代：明

水步山行隔岁期，冶城春日正迟迟。深探已办千寻绠，远望常悬万里思。久愧礼台称典故，早从民部接芳词。旧京林苑多嘉树，拟看迁莺得上枝。
和荅胡可泉郡伯
作者：边贡
朝代：明

籍籍胡安庆，新声满旧都。讵知金马客，翻领玉麟符。退食还经史，登楼即画图。昔贤忧乐地，元只在江湖。
和蒋儒士韵题便面
作者：边贡
朝代：明

江树青山歇晚秋，草堂幽僻对寒流。故人远赴关西去，明月芦花系钓舟。
和野亭韵
作者：边贡
朝代：明

锦袍玉带赋归农，竹杖芒鞋伴一翁。风月乾坤随处是，江湖廊庙此心同。閒招海鹤阶前舞，笑看晨霞水际红。争向盛时誇勇退，不知身在急流中。世业相承士与农，共将耕读伴而翁。风尘脱洒功名外，出处分明道义同。月底酒觞和露白，雁边篱菊冒霜红。閒歌独乐园中句，欲把陈留当洛中。曾笑樊迟学老农，宦游回首亦成翁。风云龙虎真奇遇，民物乾坤本大同。万里云开山色秀，九天尘净日光红。阿衡旧业如相问，都在弥纶宇宙中。
和野亭韵·其一
作者：边贡
朝代：明

锦袍玉带赋归农，竹杖芒鞋伴一翁。风月乾坤随处是，江湖廊庙此心同。閒招海鹤阶前舞，笑看晨霞水际红。争向盛时誇勇退，不知身在急流中。
和野亭韵·其三
作者：边贡
朝代：明

曾笑樊迟学老农，宦游回首亦成翁。风云龙虎真奇遇，民物乾坤本大同。万里云开山色秀，九天尘净日光红。阿衡旧业如相问，都在弥纶宇宙中。
和野亭韵·其二
作者：边贡
朝代：明

世业相承士与农，共将耕读伴而翁。风尘脱洒功名外，出处分明道义同。月底酒觞和露白，雁边篱菊冒霜红。閒歌独乐园中句，欲把陈留当洛中。
和马尚宝文明读杜秋兴有感之作
作者：边贡
朝代：明

杜陵寂寞几经时，遣兴空留卷里诗。早觉冰霜成岁晚，可怜松菊后秋衰。秦城楼阁千年思，蜀道烟花万里悲。异代那知亦同感，古台寒日雨丝丝。
咏东园黄牡丹二首
作者：边贡
朝代：明

霁园霞石媚春光，结侣看春坐夕阳。天上谪仙逢李白，世间名品见姚黄。千须万瓣深含态，细幕轻帘迥透香。后会恐迟花谢去，携尊明日过林塘。莆山司马兴偏豪，洛水先生意独劳。正想故园看画谱，忽惊仙彩傍春醪。中央色染金衣薄，上品名齐玉价高。移席坐吟还立赏，暮林鸦散起松涛。
咏东园黄牡丹二首·其一
作者：边贡
朝代：明

霁园霞石媚春光，结侣看春坐夕阳。天上谪仙逢李白，世间名品见姚黄。千须万瓣深含态，细幕轻帘迥透香。后会恐迟花谢去，携尊明日过林塘。
咏东园黄牡丹二首·其二
作者：边贡
朝代：明

莆山司马兴偏豪，洛水先生意独劳。正想故园看画谱，忽惊仙彩傍春醪。中央色染金衣薄，上品名齐玉价高。移席坐吟还立赏，暮林鸦散起松涛。
哭儿羽
作者：边贡
朝代：明

阿羽生存日，人呼圣小儿。虚疑渥洼种，实有凤麟姿。学步先遵礼，能言即赋诗。悼渠怜子夏，休讶入官迟。
哭同年五清刘先生二首
作者：边贡
朝代：明

几听邻篴起悲歌，旧屋依然怯再过。紫殿不闻司马入，苍生其奈谢公何。庭花宛宛开新蕊，圃树阴阴发故柯。惆怅礼台行乐处，清风萧飒暮寒多。公心元自我心同，我病真还为哭公。言笑忽看冥漠外，梦魂如在别离中。青藜夜惨归刘向，绛帐春寒失马融。西望锦城天万里，峡猿江草恨无穷。
哭同年五清刘先生二首·其一
作者：边贡
朝代：明

几听邻篴起悲歌，旧屋依然怯再过。紫殿不闻司马入，苍生其奈谢公何。庭花宛宛开新蕊，圃树阴阴发故柯。惆怅礼台行乐处，清风萧飒暮寒多。
哭同年五清刘先生二首·其二
作者：边贡
朝代：明

公心元自我心同，我病真还为哭公。言笑忽看冥漠外，梦魂如在别离中。青藜夜惨归刘向，绛帐春寒失马融。西望锦城天万里，峡猿江草恨无穷。
哭同年范副使渊兼悼亡友徐博士祯卿同空同李子作
作者：边贡
朝代：明

五年奔走别朝班，涕泪长因旧侣潸。在楚早伤徐孺子，游梁今哭范君山。孤魂夜绕青枫阙，旅殡春移玉垒关。两地荒坟吊何日，梦迷岐路只空还。
哭天瑞
作者：边贡
朝代：明

六尺长身一瘦筇，天涯随处寄行踪。牛冈旧卧留双穴，龙脉新分定几峰。茆舍敢来天子问，布衣还许上公封。独怜叔亮千年冢，漠漠青莎鸟迹重。万里投荒未死身，贾生今是老成人。五经不尽青灯夜，一简空馀綵笔春。何事天公偏厄道，无情河伯枉称神。平生知己如君少，莫怪临风泪满巾。浮云天际望悠然，岭徼归来又六年。一癖已成吟更苦，五穷不去守逾坚。周家风月襟怀里，范老江湖涕泪前。却怪别知无一字，也应遗恨向重泉。百年豪气未消磨，北骑南航苦更多。恋阙有怀随口出，乞祠无计奈身何。山连巴蜀云层瘴，春入潇湘水漫波。最是游魂招不得，隔江愁听楚人歌。
哭天瑞·其一
作者：边贡
朝代：明

六尺长身一瘦筇，天涯随处寄行踪。牛冈旧卧留双穴，龙脉新分定几峰。茆舍敢来天子问，布衣还许上公封。独怜叔亮千年冢，漠漠青莎鸟迹重。
哭天瑞·其三
作者：边贡
朝代：明

浮云天际望悠然，岭徼归来又六年。一癖已成吟更苦，五穷不去守逾坚。周家风月襟怀里，范老江湖涕泪前。却怪别知无一字，也应遗恨向重泉。
哭天瑞·其二
作者：边贡
朝代：明

万里投荒未死身，贾生今是老成人。五经不尽青灯夜，一简空馀綵笔春。何事天公偏厄道，无情河伯枉称神。平生知己如君少，莫怪临风泪满巾。
哭天瑞·其四
作者：边贡
朝代：明

百年豪气未消磨，北骑南航苦更多。恋阙有怀随口出，乞祠无计奈身何。山连巴蜀云层瘴，春入潇湘水漫波。最是游魂招不得，隔江愁听楚人歌。
唐仁夫出使广西四首
作者：边贡
朝代：明

碧衣黄简照青春，宠宴传呼出尚珍。辞罢阁门东上马，道傍罗列拜王臣。楼船风景入春多，铙吹声中故里过。两岸绿杨阴不断，隔江知是柳州河。手捧鸾书下九天，恩光初到墓门前。山川不改孤儿恨，风木萧萧似往年。十年知己一绨袍，万里南云望尔劳。待得明年好春日，牡丹花里候旌旄。
唐仁夫出使广西四首·其一
作者：边贡
朝代：明

碧衣黄简照青春，宠宴传呼出尚珍。辞罢阁门东上马，道傍罗列拜王臣。
唐仁夫出使广西四首·其三
作者：边贡
朝代：明

手捧鸾书下九天，恩光初到墓门前。山川不改孤儿恨，风木萧萧似往年。
唐仁夫出使广西四首·其二
作者：边贡
朝代：明

楼船风景入春多，铙吹声中故里过。两岸绿杨阴不断，隔江知是柳州河。
唐仁夫出使广西四首·其四
作者：边贡
朝代：明

十年知己一绨袍，万里南云望尔劳。待得明年好春日，牡丹花里候旌旄。
商水得许廷纶诗奉报二首
作者：边贡
朝代：明

涉尽蛮溪与瘴湾，转因家难得身閒。应怜白发恩难报，颇怪青云兴独悭。在野有时看射虎，杖藜随处约登山。泥蟠雾隐真虚拟，西北王师尚未班。日射蒸途潦接湾，客车何处可投閒。愁中鬓发年年别，病里篇章字字悭。长忆许公兼许子，却逢商水慕商山。同朝故地分明记，白玉墀东第二班。
商水得许廷纶诗奉报二首·其一
作者：边贡
朝代：明

涉尽蛮溪与瘴湾，转因家难得身閒。应怜白发恩难报，颇怪青云兴独悭。在野有时看射虎，杖藜随处约登山。泥蟠雾隐真虚拟，西北王师尚未班。
商水得许廷纶诗奉报二首·其二
作者：边贡
朝代：明

日射蒸途潦接湾，客车何处可投閒。愁中鬓发年年别，病里篇章字字悭。长忆许公兼许子，却逢商水慕商山。同朝故地分明记，白玉墀东第二班。
喜蒲汀少宰卜邻
作者：边贡
朝代：明

紫宸西畔白门东，鸡犬相闻巷陌同。家远正须君作侣，病多无奈我成翁。池光向月虚含冻，柳意归春弱袅风。珍重雪泥鸿爪迹，翻飞回首五云中。
嗟克明为段佥事惟勤乃翁作
作者：边贡
朝代：明

孰谓弟无子，兄子为后与子同。孰谓天有知，三子夭以殇，无后翻在躬。嗟而克明，为子克子兄克兄。吴人至今传，为吏公且平。嗟而克明，葬以一命服，祭以五鼎烹。有子官度支，出典邦国刑，铁冠白笔纡银青。过家上冢泣，所生以三尺。孙嗣宗祊，谓天无知，天竟有知，嗟克明。
四友亭诗有序
作者：边贡
朝代：明

伯氏曰：我所友兮在徂徕。直干矫矫排风雷，千秋万岁倚崔嵬。美人赠我云锦青，何以报之松下苓。朝餐暮饵通仙灵，驾青牛兮凌紫庭。仲氏曰：我所友兮在淇澳。苦节娟娟乐幽独，千秋万岁无剪扑。美人赠我绿锦裾，何以报之竹上茹。朝餐暮饵劲且癯，驾青鸾兮凌紫虚。叔氏曰：我所友兮在孤山。繁英灿灿开冰颜，千秋万岁倚清寒。美人赠我素锦緺，何以报之梅白华。朝餐暮饵神精和，驾青禽兮凌紫霞。季氏曰：我所友兮在新甫。铜柯蹇蹇霜皮古，千秋万岁辞斤斧。美人赠我翠锦裙，何以报之柏子仁。朝餐暮饵容色新，驾青虬兮凌紫云。
四友亭诗有序·其一
作者：边贡
朝代：明

伯氏曰：我所友兮在徂徕。直干矫矫排风雷，千秋万岁倚崔嵬。美人赠我云锦青，何以报之松下苓。朝餐暮饵通仙灵，驾青牛兮凌紫庭。
四友亭诗有序·其三
作者：边贡
朝代：明

叔氏曰：我所友兮在孤山。繁英灿灿开冰颜，千秋万岁倚清寒。美人赠我素锦緺，何以报之梅白华。朝餐暮饵神精和，驾青禽兮凌紫霞。
四友亭诗有序·其二
作者：边贡
朝代：明

仲氏曰：我所友兮在淇澳。苦节娟娟乐幽独，千秋万岁无剪扑。美人赠我绿锦裾，何以报之竹上茹。朝餐暮饵劲且癯，驾青鸾兮凌紫虚。
四友亭诗有序·其四
作者：边贡
朝代：明

季氏曰：我所友兮在新甫。铜柯蹇蹇霜皮古，千秋万岁辞斤斧。美人赠我翠锦裙，何以报之柏子仁。朝餐暮饵容色新，驾青虬兮凌紫云。
四月二日对雨
作者：边贡
朝代：明

首夏山堂雷雨深，湿云骄霭递层阴。争飞紫燕嗔相及，贪长青莎喜自禁。烽火不时传外警，楼船终日倘东临。何人更奏文园赋，晚暮迟徊折寸心。
四月念日琢庵先生坐上留别
作者：边贡
朝代：明

绸缪初罢月中琴，客主同悬去住心。已喜石枰凉近烛，更怜刁斗乱鸣砧。华星湿缀三更露，碧树阴开四月霖。长忆此尊还此坐，玉珂他日会重寻。
圃田诗三章
作者：边贡
朝代：明
体裁：四言诗

圃有田，田田兮，宜我硕实连连兮。（一章）圃之中兮，有田可宫。我构斯崇，维柏维桐，曷以弗永终。（二章）圃之周兮，翼翼盈我畴兮。畴有秋兮，曷其求兮。（三章）
圣诞寓南太常作
作者：边贡
朝代：明

冶城风雨送秋森，万寿嵩呼五夜心。帝座仰瞻天共远，主恩遥荷海同深。容台礼乐虚南北，建业江山自古今。龙辇凤旌回首地，似闻韶濩奏馀音。
坐上奉赠白岩少卿
作者：边贡
朝代：明

淮阴庙前沙路微，井陉口下行人归。丘园别后青松老，关塞经过旧垒稀。骎骎羽骑联春甸，隐隐山城启夕扉。却顾太行应叹息，十年空望白云飞。
坐上赠朱升之
作者：边贡
朝代：明

暂维沙舸憩兰皋，为访金陵旧吏曹。南雁独冲淮甸雪，北风遥送海门涛。尊开子夜情俱洽，赋入阳春调转高。起舞对君还照影，笑看吾鬓已刁骚。
坐中
作者：边贡
朝代：明

城头小堞风烟古，海上荒更鼓角迟。潮落潮生看夜月，春留春去有花枝。子卿心事羝须乳，太史文章鳄竟移。豪杰也应无别调，坐中意气忽成诗。
坐雨
作者：边贡
朝代：明

密云蒸短夜，繁雨下清朝。不救中田麦，犹沾晚岁苗。度窗才浙浙，浮槛更萧萧。咫尺苏端舍，冲泥未可招。
城东尼寺哭妹三首
作者：边贡
朝代：明

佛居峻且玄，中有嘉树林。惊飙陨其芳，柔叶垂广阴。青阳讵能几，朱夏奄相临。一为生死哀，感我涕盈襟。生为同胞亲，死为异域魂。魂升不知返，亲断有馀恩。列几陈羞饭，芳醪湛空尊。阴风吹薄帷，惨惨白日昏。徘徊复何见，恻怆难具论。平生处闺闼，不识门与逵。孤魂荡幽邈，广野将畴依。旧国踰山河，反葬路逶迟。寥寥禅宇空，亹亹芳序移。死去长已矣，徒令生者悲。
城东尼寺哭妹三首·其一
作者：边贡
朝代：明

佛居峻且玄，中有嘉树林。惊飙陨其芳，柔叶垂广阴。青阳讵能几，朱夏奄相临。一为生死哀，感我涕盈襟。
城东尼寺哭妹三首·其三
作者：边贡
朝代：明

平生处闺闼，不识门与逵。孤魂荡幽邈，广野将畴依。旧国踰山河，反葬路逶迟。寥寥禅宇空，亹亹芳序移。死去长已矣，徒令生者悲。
城东尼寺哭妹三首·其二
作者：边贡
朝代：明

生为同胞亲，死为异域魂。魂升不知返，亲断有馀恩。列几陈羞饭，芳醪湛空尊。阴风吹薄帷，惨惨白日昏。徘徊复何见，恻怆难具论。
夏日端居奉怀
作者：边贡
朝代：明

往岁从龙谒帝乡，步随仙仗对分行。云中秉笏陪郊畤，月里鸣琚出建章。老去江湖头易白，别来山斗思难忘。芙蓉采得无因寄，愁绝盈盈水一方。
夜中不寐登楼有怀
作者：边贡
朝代：明

远漏连疏柝，山空夜寂寥。地看乡土隔，书寄美人遥。海气含春色，江云入斗杓。泺源桥上柳，应有拂阑条。
夜会有作呈希尹孟宣二子
作者：边贡
朝代：明

几因离别叹秋蓬，夜榻那期此坐同。邻木冻花疏映月，对檐孤石静含风。尊前节序忧欢里，烛底亲交梦寐中。休倚少年贪不醉，野夫今是白头翁。
夜宿太常官舍怀佐（一首）
作者：边贡
朝代：明

只尺东曹信渺然，别离何似路三千。松窗月色槐阴雨，一夜愁心似隔年。
夜宿太常官舍怀元佐二首
作者：边贡
朝代：明

咫尺东曹信渺然，别离何似路三千。松窗月色槐阴雨，一夜愁心似隔年。文园消息近如何，酒盏生疏药裹多。却向故山忆旧隐，膏肓从古在烟萝。
夜宿太常官舍怀元佐二首·其一
作者：边贡
朝代：明

咫尺东曹信渺然，别离何似路三千。松窗月色槐阴雨，一夜愁心似隔年。
夜宿太常官舍怀元佐二首·其二
作者：边贡
朝代：明

文园消息近如何，酒盏生疏药裹多。却向故山忆旧隐，膏肓从古在烟萝。
夜泊汉阳却望武昌有怀矩庵
作者：边贡
朝代：明

对岸武昌郭，清宵回望频。离心系舟远，旅梦涉江新。积水明疑昼，浮烟霭似春。楼空黄鹤杳，延伫独劳神。
夜访德宣不值
作者：边贡
朝代：明

坡陀古堤上，往来伤独游。相违岂在远，一见已无由。水宿厌栖泊，暮行多懔忧。琼枝不可即，肠断卫川流。
夜访朱应辰
作者：边贡
朝代：明

启閤悬灯坐，霜天夜转幽。居然剡溪兴，何异竹林游。水落江鸿去，城孤海月流。重逢好相忆，红蓼白门秋。
夜过印寺望镜光阁不遂登眺感而有作
作者：边贡
朝代：明

月明西湖行径微，夜久不觉露沾衣。遥怜黄菊向谁好，独绕垂杨骑马归。寺门杳杳钟初定，林木苍苍鸦乱飞。阁上主僧今寂寞，后时踪迹转应稀。
大堤
作者：边贡
朝代：明

大堤女儿花见羞，大堤杨柳映青楼。金壶满注樊城酒，醉杀狂夫不解愁。
大官夕照
作者：边贡
朝代：明
体裁：五言律诗

僻署閒无事，西山看落晖。孤烟笼树出，倦鸟带云归。碧岫衔红影，丹霞扶翠微。桑榆留好景，晚节愿无违。
天寿山行
作者：边贡
朝代：明

石门凌旦启，驰路直且长。青山白云合，四顾郁茫茫。蘋藻秀空涧，黍稷亦登场。哲王敦孝理，陵邑事秋尝。予本草野士，谬职参奉常。敢云俎豆娴，亦已阅星霜。萦回度墟曲，宛转历岩冈。蒸岚侵我肌，零露沾衣裳。沾裳讵足惜，鸿私难可忘。
太仆诸僚长以见怀联句寄示奉简
作者：边贡
朝代：明

滁阳亭馆秣陵槎，百里山城隔浦沙。心远自知江不限，日穷谁遣树重遮。松间霁月宵行圃，竹里清风晚散衙。仙吏两乡俱不忝，此中惟恨少琅琊。
失题
作者：边贡
朝代：明

牙旌猎猎转春晴，画舸摇摇江上行。征战久纡天子策，韬钤遥识老臣名。地从千里封秋塞，人自三边仰夏卿。为报匈奴莫南徙，迩来中国有长城。
失题
作者：边贡
朝代：明

越山迢递接吴宫，问俗寻幽在在同。乌府法家推汉史，洪都先哲仰周公。风涛不起三江静，雨泽潜滋五谷丰。却恐乘鸾逐茅氏，紫霞何处觅仙踪。
奉同南坦司空通济桥观月
作者：边贡
朝代：明

美人东去忽经秋，坐忆苕溪动别愁。问信几回湖外舸，看山何处水边楼。遥怜短鬓风尘暗，可耐长江日夜流。俯仰少年心万里，梦魂曾伴史迁游。
奉寄白岩太宰
作者：边贡
朝代：明

一抛簪组别朝行，四见青春日载阳。敌少更无临局苦，心开惟有看山忙。阶兰过雨娟娟秀，庭柏凌云矫矫长。龙气夜来西贯斗，冶人遥识是干将。
奉梧山李司马送别士重文学之都昌王府文学者司马弟也
作者：边贡
朝代：明

碧殿朱门地不寒，楚山蕲水足游观。尊开醴酒时应醉，馔出江鱼日可餐。作赋岂劳伤贾谊，献书休拟学严安。草亭身世羲皇上，一榻清风竹万竿。郡王文学渡江年，皂帽青山雪满颠。宾馆有时来胄子，讲筵终日对先贤。树边竽籁临风听，花外丹朱滴露研。三峡五湖通一水，等閒休忆浣溪船。
奉梧山李司马送别士重文学之都昌王府文学者司马弟也·其一
作者：边贡
朝代：明

碧殿朱门地不寒，楚山蕲水足游观。尊开醴酒时应醉，馔出江鱼日可餐。作赋岂劳伤贾谊，献书休拟学严安。草亭身世羲皇上，一榻清风竹万竿。
奉梧山李司马送别士重文学之都昌王府文学者司马弟也·其二
作者：边贡
朝代：明

郡王文学渡江年，皂帽青山雪满颠。宾馆有时来胄子，讲筵终日对先贤。树边竽籁临风听，花外丹朱滴露研。三峡五湖通一水，等閒休忆浣溪船。
奉次毕司空与客对弈谢答张侍御惠酒之作是日
作者：边贡
朝代：明

灌木阴阴曲绕塘，水风如雨细生凉。绣衣家酝携兼至，太傅围棋兴转长。檐局晚移文石静，荷樽秋泛露华香。烂柯欲步王樵武，惆怅仙踪隔苑墙。
奉次毕司空与客对弈谢荅张侍御惠酒之作是日司空招予出城不及赴
作者：边贡
朝代：明

灌木阴阴曲绕塘，水风如雨细生凉。绣衣家酝携兼至，太傅围棋兴转长。檐日晚移文石静，荷樽秋泛露华香。烂柯欲步王樵武，惆怅仙踪隔苑墙。
奉次环山楼之作
作者：边贡
朝代：明

古台荒榭晚过逢，载酒同浇磊磈胸。墙外水通溪一曲，牖西云接树千重。青山自合君为主，白发那知我亦翁。别后有文移建业，漫嘲仙吏抗尘容。
奉荅王载卿方伯
作者：边贡
朝代：明

菊蕊南山屐，荷华北渚船。胜逢无节序，佳句有云烟。列郡讴歌里，沧溟览眺前。故乡谁地主，回首忆当年。
奉荅白岩诸公见怀联句
作者：边贡
朝代：明
体裁：七言律诗

瞑鸟催归出寺门，长安风色已黄昏。林塘只隔水西渡，溪径故妨花外尊。星列琐垣占聚榻，月斜银浦怯回辕。清宵咫尺怀人地，海北天南未可论。
奉荅白岩诸公见怀联句
作者：边贡
朝代：明

瞑鸟催归出寺门，长安风色已黄昏。林塘只隔水西渡，溪径故妨花外尊。星列？垣占聚榻，月斜银浦怯回辕。清宵咫尺怀人地，海北天南未可论。
奉荅知山光禄春寺晚归之作
作者：边贡
朝代：明

际晓闻君已出城，晚来消息未分明。尊开漫自誇清酒，诗到真如食太羹。雪土细穿春草绿，雨帘高捲暮云平。虚堂烛火棋枰在，可惜无人坐五更。
奉赠储柴墟太仆阅马山东二首
作者：边贡
朝代：明

龙陛香烟晓曳绅，鸡声催发使车频。维扬城郭乡心远，鲁卫山川客路新。天下可应无骏骨，鞭头犹见说烽尘。风霜处处逢摇落，谁识行䄡别有春。简命争誇出使荣，离筵深坐梵堂清。同怜宦客翻为主，却喜山僧亦与盟。荒甸晓钟淮海梦，杪秋烟树蓟门行。何时相忆不相见，腊月梅花二月莺。
奉赠储柴墟太仆阅马山东二首·其一
作者：边贡
朝代：明

龙陛香烟晓曳绅，鸡声催发使车频。维扬城郭乡心远，鲁卫山川客路新。天下可应无骏骨，鞭头犹见说烽尘。风霜处处逢摇落，谁识行䄡别有春。
奉赠储柴墟太仆阅马山东二首·其二
作者：边贡
朝代：明

简命争誇出使荣，离筵深坐梵堂清。同怜宦客翻为主，却喜山僧亦与盟。荒甸晓钟淮海梦，杪秋烟树蓟门行。何时相忆不相见，腊月梅花二月莺。
奉赠少司徒华容王公致仕
作者：边贡
朝代：明

大谷霁长霖，回云媚山泽。流潦岂不广，孰云泥吾轭。朝谢司农卿，夕为岳阳客。皇眷良在兹，行止各有适。有适非盘敖，眷言反初役。解彼府中绶，归我湖上宅。葺宇依清涟，跻山憩玄石。幽栖谢生虑，静便终日夕。矫矫云际鸿，谁能制其翮。
奉迎遗诏述哀
作者：边贡
朝代：明

远闻哀诏出燕关，武帝仙游去不还。穆座自应归祖庙，寿觞谁与奉慈颜。六龙晚驾宫门寂，八骏春嘶御厩閒。风袅乱花云日惨，秖疑身世梦魂间。
奉送大司马华容刘公致仕二首
作者：边贡
朝代：明

蔼蔼东山云，覆彼山下堂。乘时播皇泽，从龙弥八荒。八荒辽且邈，下上以翱翔。龙逝鼎湖阴，云归故山阳。何以慰蒸庶，私衷郁彷徨。草堂何所有，有兰复有芝。采采山之侧，飞仙相与期。寄傲云霞问，可望不可追。抗手谢城市，去去从此辞。徒遗高世风，永系来哲思。
奉送大司马华容刘公致仕二首·其一
作者：边贡
朝代：明

蔼蔼东山云，覆彼山下堂。乘时播皇泽，从龙弥八荒。八荒辽且邈，下上以翱翔。龙逝鼎湖阴，云归故山阳。何以慰蒸庶，私衷郁彷徨。
奉送大司马华容刘公致仕二首·其二
作者：边贡
朝代：明

草堂何所有，有兰复有芝。采采山之侧，飞仙相与期。寄傲云霞问，可望不可追。抗手谢城市，去去从此辞。徒遗高世风，永系来哲思。
奉送少傅䆳庵翁节制三秦
作者：边贡
朝代：明

帝梦非熊起旧邦，侧思贤佐隐京江。三边羽檄来金殿，五色龙函到石淙。范老甲兵胸有万，李侯才气世无双。临戎制胜寻常事，早见边城筑受降。三十年来四入关，土人迎拜想开颜。风雷晚送蛟龙雨，藜藿春藏虎豹山。已遣北门归锁钥，更从西海弄潺湲。寥寥蜀相千年后，伊吕谁当伯仲间。
奉送少傅邃庵翁节制三秦·其一
作者：边贡
朝代：明
体裁：七言律诗

帝梦非熊起旧邦，侧思贤佐隐京江。三边羽檄来金殿，五色龙函到石淙。范老甲兵胸有万，李侯才气世无双。临戎制胜寻常事，早见边城筑受降。
奉送少傅邃庵翁节制三秦·其二
作者：边贡
朝代：明
体裁：七言律诗

三十年来四入关，土人迎拜想开颜。风雷晚送蛟龙雨，藜藿春藏虎豹山。已遣北门归锁钥，更从西海弄潺湲。寥寥蜀相千年后，伊吕谁当伯仲间。
奉送松溪崔司空考功北上
作者：边贡
朝代：明

司空风节重南都，一片清冰在玉壶。天日同怜照肝胆，雪霜谁遣上头颅。身随鹭侣朝双阙，梦逐鸱夷到五湖。闻说有书先乞老，不知当宁肯从无。
奉送石门翟学士典文北上
作者：边贡
朝代：明

鸣鹿宵聆宾宴歌，讲臣秋考帝乡科。文归永乐真相匹，驾比欧阳不啻过。千里地灵江右占，一时人杰榜中多。西还有梦身先到，金殿东头白玉坡。
姚园次亭溪韵
作者：边贡
朝代：明

竹坞柴关破晓开，石池花径转萦回。春深漫有寻芳兴，老近惭非作赋才。
嫦娥
作者：边贡
朝代：明

月宫清冷桂团团，岁岁花开只自攀。共在人间说天上，不知天上忆人间。
孙塘秀才以芍药二枝见赠走笔奉谢
作者：边贡
朝代：明

芍药开时三月过，京华五月见犹多。云栽露种元相异，雨骤风狂奈尔何。长安日日走尘沙，春尽多时不见花。蒲州公子能相送，醉倒东山处士家。
孙塘秀才以芍药二枝见赠走笔奉谢·其一
作者：边贡
朝代：明

芍药开时三月过，京华五月见犹多。云栽露种元相异，雨骤风狂奈尔何。
孙塘秀才以芍药二枝见赠走笔奉谢·其二
作者：边贡
朝代：明

长安日日走尘沙，春尽多时不见花。蒲州公子能相送，醉倒东山处士家。
孺子宅送程南昌
作者：边贡
朝代：明

豫章城南高士眠，豫章太守榻常悬。汉廷使者召不起，土室蓬门江水边。江水悠悠朝市改，故国荒凉宅安在。墟里遥看变夕烟，墓田谁为羞春？。使君五马双朱轮，露冕乘春意气新。下车先问南州客，恐有当时下榻人。
孺子宅送程南昌
作者：边贡
朝代：明
体裁：古风

豫章城南高士眠，豫章太守榻常悬。汉廷使者召不起，土室蓬门江水边。江水悠悠朝市改，故国荒凉宅安在。墟里遥看变夕烟，墓田谁为羞春�。使君五马双朱轮，露冕乘春意气新。下车先问南州客，恐有当时下榻人。
守郭老先生进阶三品寄贺长句
作者：边贡
朝代：明

朝赏冶城花，晚折长干柳。邂逅相逢太史君，逍遥却忆程番守。程番老翁垂八龄，头颅半白双瞳青。看山远步时忘返，中酒高眠日少醒。昔在先朝岁庚午，投荆自愧分铜虎。翁寿才交六旬一，我齿恰当三十五。忘年结好心绸缪，峡月巴猿两见秋。吊古同寻庾亮宅，怀乡并倚仲宣楼。那知世事多迁变，倏忽还如零雨散。金紫翁方拜国恩，衰麻我适遭家难。家难迍邅涕泪馀，传经重驾法台车。兰阳夜火黄精饭，汴水春风锦字书。问翁北归今几载，可念江陵旧僚采。太史遥从故里过，里中争贺新衔改。新衔故里树新坊，白日门庭綵绣光。岳峰苍翠河流曲，暮景优游共短长。
宋驸马园亭访东石谈子遇雨
作者：边贡
朝代：明

却访故人处，遥来公主园。湿云蒸锦树，鸣雨过华轩。槛近浮鸥接，庭深乳雀喧。将求卜居意，相对已忘言。
宗会庙
作者：边贡
朝代：明

庙貌俨生存，妥灵绥后禄。水木有本源，十辐同一毂。四百馀年来，因之序昭穆。
宝应元夕饮朱升之舍
作者：边贡
朝代：明

望望平安驿，春行路不遥。故人还此地，芳序且元宵。水近潮通閤，灯寒月过桥。计程拚取醉，佳赏更须招。
客怀六首
作者：边贡
朝代：明

万山深护一书楼，此际栖迟景最幽。浮海未酬当日志，北归还买洞庭舟。薰风江上棣花开，醉倚兰桡首重回。孤影却随南雁去，尺书还附北鸿来。水耨方閒即火耕，土风遥识楚江程。汀花冉冉凫鹥色，岸柳阴阴布谷声。鬓丝端为别兄皤，魂梦真如道路何。滇海万峰秋雁少，楚江千里月明多。远从江左入湖南，姜被初分思岂堪。閒算长公年纪数，白头今已六旬三。望远时从郭外游，好登江阁与山楼。烟开碧树通吴苑，日落黄云接楚丘。
客怀六首·其一
作者：边贡
朝代：明

万山深护一书楼，此际栖迟景最幽。浮海未酬当日志，北归还买洞庭舟。
客怀六首·其三
作者：边贡
朝代：明

水耨方閒即火耕，土风遥识楚江程。汀花冉冉凫鹥色，岸柳阴阴布谷声。
客怀六首·其二
作者：边贡
朝代：明

薰风江上棣花开，醉倚兰桡首重回。孤影却随南雁去，尺书还附北鸿来。
客怀六首·其五
作者：边贡
朝代：明

远从江左入湖南，姜被初分思岂堪。閒算长公年纪数，白头今已六旬三。
客怀六首·其六
作者：边贡
朝代：明

望远时从郭外游，好登江阁与山楼。烟开碧树通吴苑，日落黄云接楚丘。
客怀六首·其四
作者：边贡
朝代：明

鬓丝端为别兄皤，魂梦真如道路何。滇海万峰秋雁少，楚江千里月明多。
客至
作者：边贡
朝代：明

坐听寒鼓二更馀，一榻全胜两地书。愁到几时凭我解，病从今日为君除。雪泥满地淹行李，云岛如天阻卜居。莫怪明朝欲投辖，江湖回首雁应疏。
宣城道中书事
作者：边贡
朝代：明

路出荆门不断山，西通巴塞北秦关。四方群盗何时息，五月征夫且未閒。羊祜冢荒碑七尺，武侯祠古屋三间。苍凉云日江村午，愁绝东流去不还。
宫词次陈以道韵
作者：边贡
朝代：明

佳丽曾矜得宠先，后宫歌舞一当千。那知宠极能生妒，不是青娥误少年。
宴郑氏园亭四首
作者：边贡
朝代：明

未须韦杜家家到，一出城门便不同。折简敢为难致客，披襟先受不訾风。中年畏病长辞酒，他日重游定作翁。闻有袁家紫开遍，尚馀春色绕芳丛。触热遥遥一驻骖，望中烟火傍山岚。春回花径残红少，雨过林亭远翠涵。此日图书还客底，故人尊俎又城南。冰壶凉簟留连地，时听黄鹂声两三。通家早已见高情，且复招陪杖屦行。书法临池王右史，风流骑马谢宣城。可容佳景无佳句，未识此人空此情。听我酒酣咏东武，为君倒尽玉壶清。一雨长安洗俗尘，无端幽意逐吟身。偶陪天上神仙侣，也领城南自在春。颇爱帘栊宜晚色，欲移壶榼酹花神。此情此景君须记，明日沧江有远人。
宴郑氏园亭四首·其一
作者：边贡
朝代：明

未须韦杜家家到，一出城门便不同。折简敢为难致客，披襟先受不訾风。中年畏病长辞酒，他日重游定作翁。闻有袁家紫开遍，尚馀春色绕芳丛。
宴郑氏园亭四首·其三
作者：边贡
朝代：明

通家早已见高情，且复招陪杖屦行。书法临池王右史，风流骑马谢宣城。可容佳景无佳句，未识此人空此情。听我酒酣咏东武，为君倒尽玉壶清。
宴郑氏园亭四首·其二
作者：边贡
朝代：明

触热遥遥一驻骖，望中烟火傍山岚。春回花径残红少，雨过林亭远翠涵。此日图书还客底，故人尊俎又城南。冰壶凉簟留连地，时听黄鹂声两三。
宴郑氏园亭四首·其四
作者：边贡
朝代：明

一雨长安洗俗尘，无端幽意逐吟身。偶陪天上神仙侣，也领城南自在春。颇爱帘栊宜晚色，欲移壶榼酹花神。此情此景君须记，明日沧江有远人。
家豢鹦鹉为狸奴所毙予伤之赋短律二篇书呈同志期有以慰我也
作者：边贡
朝代：明

尔本能言鸟，羁栖误此生。众方怜彩翠，天苦忌聪明。月下离群思，花间唤婢声。居然成往迹，留架在前楹。转架藏身捷，临窗命食娇。愁来真可掬，魂去竟难招。露井流音寂，风阶落羽飘。醉翁元好寝，为尔立清宵。
家豢鹦鹉为狸奴所毙予伤之赋短律二篇书呈同志期有以慰我也·其一
作者：边贡
朝代：明

尔本能言鸟，羁栖误此生。众方怜彩翠，天苦忌聪明。月下离群思，花间唤婢声。居然成往迹，留架在前楹。
家豢鹦鹉为狸奴所毙予伤之赋短律二篇书呈同志期有以慰我也·其二
作者：边贡
朝代：明

转架藏身捷，临窗命食娇。愁来真可掬，魂去竟难招。露井流音寂，风阶落羽飘。醉翁元好寝，为尔立清宵。
宿石桥驿
作者：边贡
朝代：明

冷雨凄风十月天，乱峰孤馆入苍烟。门前不改还乡路，壁上犹题出守年。溪水平添荒堰没，石桥横断古槎连。麻衣草坐萧萧暮，一度怀亲一泫然。
寄京师友人
作者：边贡
朝代：明

同朝同寺十年情，迢递燕山隔楚城。一别天涯今万里，欲从何处望春明。
寄亭溪
作者：边贡
朝代：明

梧桐覆井阴阴叶，蟋蟀鸣阶细细音。中夜有怀孤月迥，九天无梦五云深。真惭弃置逢时幸，敢负平生许国心。立马送君还忆远，似闻巫峡气萧森。
寄何仲默
作者：边贡
朝代：明

梁王台前春草生，梁王台上鸟嘤嘤。美人遥在黄金屋，客子登临空复情。
寄俞正斋大参
作者：边贡
朝代：明

建业春残风雨凄，惠山东望海云迷。函中尺素封长恨，卷里芳洲抚旧题。临槛恰当莺啭树，步园无奈草盈蹊。江门只隔三朝路，何日扁舟过水西。
寄刘铜仁
作者：边贡
朝代：明

地阔天长柰尔何，春风门巷少经过。遥怜白发星星短，无那风尘日日多。怀旧独吟平子赋，感时偏忆少陵歌。江村细雨蘼芜长，是处扁舟有钓蓑。
寄别士光
作者：边贡
朝代：明

神交元在识荆先，岂待琼瑶托雁传。终日暮云看海上，几时春酒醉花前。江横碧水盈盈隔，柳乱黄鹂故故穿。感别恨时应不少，一封期入九重天。
寄华山人
作者：边贡
朝代：明

山人归薜萝，迢递两年过。道远情无那，秋来兴若何。隰霜收早稻，江日曝寒蓑。不见云中鹄，空传招隐歌。
寄华文远
作者：边贡
朝代：明

江空月白秋千里，不见山人跨鹤来。梅树长怀陇头信，菊花虚负掌中杯。清川碧石三吴道，老雁长云九日台。却对晓星伤落落，客边怀抱几时开。
寄南宗伯白岩
作者：边贡
朝代：明

神仙官府说南畿，闻道春曹事更稀。庭转昼阴移树影，印封秋雨上苔衣。台城柳暗宫前路，别墅棋残石上围。台斗位悬朋辈少，与谁同赏复同归。
寄吊松江周翁
作者：边贡
朝代：明

不见南溪老，苍茫二十秋。浦云空北望，江水自东流。已化辽阳鹤，犹疑海畔鸥。存亡一掬泪，何日洒林丘。
寄吕思泉太仆
作者：边贡
朝代：明

永阳司马碧山居，几度诗来重起予。筇杖日随东郭履，綵毫时写右军书。梅花癖在官先弃，鹦鹉才高世共疏。吴客远归凭问讯，九还消息近何如。
寄吕思泉次韵
作者：边贡
朝代：明

京国论交记往年，城南风景梦依然。春江未卜看花地，秋水空歌伐木篇。
寄呈东台外舅
作者：边贡
朝代：明

一别丈人今二年，往来空有尺书传。关山望极孤云袅，霄汉同心白日悬。碣石风烟通北海，江陵城郭枕西川。相思未卜相逢处，岸草江花亦可怜。
寄嘉定章太守
作者：边贡
朝代：明

六千里外关山道，十二年中风雨愁。书信不随湖雁过，梦魂空绕蜀江流。纤纤冻柳含烟袅，苒苒春云向日浮。多病有怀贪远望，强扶藜杖一登楼。
寄姜廷辅
作者：边贡
朝代：明

王升店前秋草生，秦皇台畔暮蝉鸣。海翁欲访无人识，何处孤舟短笛横。
寄寿阳山人
作者：边贡
朝代：明

有足不临城府边，有身不到狭邪筵。陶朱故托泛舟兴，康乐长吟登峤篇。间对菊花开寿酒，静看椿树数流年。何时一起江门卧，访我金陵水月前。
寄岳丈胡公
作者：边贡
朝代：明

云卧东山榻已牢，梦魂稀入紫宸朝。谁言驷马如高枕，未许黄封胜浊醪。移艇日陪渔父坐，杖藜时赴野人招。沧浪歌罢康衢舞，白眼青天兴转豪。
寄希尹再和前韵
作者：边贡
朝代：明

紫霞苍霭护春山，郡阁清虚昼掩关。百里不愁淹骥足，九重时梦犯龙颜。心伤异域浓花吐，目送中林倦羽还。归使过江凭说信，有人相忆水云间。
寄弟赋
作者：边贡
朝代：明

一别三年慨远暌，萍踪无定任东西。望穷乡国暮云合，梦入野塘春草萋。座上可能杨子对，膝前应解老莱啼。诗书美躅还须蹈，莫更频频索枣梨。
寄弟赋
作者：边贡
朝代：明

忆尔别我时，日照河边柳。痛哭别我去，上马犹回首。知尔爱我心，不殊足与手。徘徊望行尘，伫立沙上久。弱弟复多病，相思伤我神。尔须为孝子，吾已愧忠臣。膝下三春梦，湖南万里身。晨昏甘旨暇，休对说烽尘。
寄弟赋·其一
作者：边贡
朝代：明

忆尔别我时，日照河边柳。痛哭别我去，上马犹回首。知尔爱我心，不殊足与手。徘徊望行尘，伫立沙上久。
寄弟赋·其二
作者：边贡
朝代：明

弱弟复多病，相思伤我神。尔须为孝子，吾已愧忠臣。膝下三春梦，湖南万里身。晨昏甘旨暇，休对说烽尘。
寄徐进甫
作者：边贡
朝代：明

城东徐孺子，不见已三年。鸿雁几时至，音书谁与传。钓鱼寒涧曲，注易古林边。遥想府中榻，常因高士悬。
寄无锡管尹
作者：边贡
朝代：明

吾爱管明府，理民如昔贤。静看申浦月，清饮慧山泉。惠化表三异，和声流五弦。春风阻携手，相忆思悠然。
寄朱士光御史
作者：边贡
朝代：明

建业风声到最先，路谣亲听野人传。朝端斧钺埋轮后，江表溪山揽辔前。抟击故同雕鹗下，咏游时向薜萝穿。清尊不对芳春酒，翘首三茅忆洞天。
寄李显之
作者：边贡
朝代：明

逆旅逢秋感倍深，美人何处坐鸣琴。南宫只隔西河水，一夜相思万里心。
寄正斋俞藩参
作者：边贡
朝代：明
体裁：七言律诗

仲春风日冷萋萋，侧望归人路不迷。千里绀烟新抚哺，两都青琐旧封题。鹓鸾有翮中犹铩，桃李无言下自蹊。沙舸一尊违面把，素书遥寄鲁门西。
寄正斋俞藩参
作者：边贡
朝代：明

仲春风日冷萋萋，侧望归人路不迷。千里绀烟新抚哺，两都青？旧封题。鹓鸾有翮中犹铩，桃李无言下自蹊。沙舸一尊违面把，素书遥寄鲁门西。
寄洪山人二首
作者：边贡
朝代：明

隐君家住白云间，不爱功名只爱閒。闻说花园新更好，门前流水屋中山。卧牛山前春草肥，华阳宫外雨霏霏。主人侵晓踏青去，日暮家童扶醉归。
寄洪山人二首·其一
作者：边贡
朝代：明

隐君家住白云间，不爱功名只爱閒。闻说花园新更好，门前流水屋中山。
寄洪山人二首·其二
作者：边贡
朝代：明

卧牛山前春草肥，华阳宫外雨霏霏。主人侵晓踏青去，日暮家童扶醉归。
寄滦江黼庵再用前韵
作者：边贡
朝代：明

晋墅吴山次第游，古来江左擅风流。三春忽漫交三月，一壑真谁共一丘。花隐鹿麋穿别圃，雨惊凫雁起寒洲。卢龙有约成虚定，徙倚怀人暮转愁。
寄王升舍人二首
作者：边贡
朝代：明

不见王子猷，经春复历夏。有时中宵梦，宛到君堂下。独把重阳酒，西风白雁回。江南菊花早，应傍美人开。
寄王升舍人二首·其一
作者：边贡
朝代：明

不见王子猷，经春复历夏。有时中宵梦，宛到君堂下。
寄王升舍人二首·其二
作者：边贡
朝代：明

独把重阳酒，西风白雁回。江南菊花早，应傍美人开。
寄王青门太守
作者：边贡
朝代：明

不见青门王右丞，渚云江草思难胜。经旬渐觉人迢远，入夏真愁气郁蒸。山郡吏氓朝閤印，水乡儿女夜船灯。炎风朔雪多归雁，北信南书亦可凭。
寄白岩太宰
作者：边贡
朝代：明

见说脩眉近吐毫，寿徵端为息尘劳。閒身比鹤飞还健，晚局如棋着更高。消日有书谁石刻，采芳无梦不江皋。新栽五柳开三径，未许黄花只姓陶。
寄秦凤山少司徒
作者：边贡
朝代：明

静依高閤抚年芳，万里霜云接塞长。南郭雨晴山自碧，北风时到菊犹黄。羞将老病干明主，几对琴樽忆侍郎。莫枉高情赋招隐，水东篱落未全荒。
寄胡文甫
作者：边贡
朝代：明

不见胡文甫，七回明月圆。家林且如此，宦海益堪怜。碧柳秦台马，红蕖济水船。往来馀百里，同醉是何年。
寄荅子立董兄
作者：边贡
朝代：明

书来休更问新衔，蹇命非才久自谙。游屐谩誇探虎窟，钓竿何用狎龙潭。终知展季三宜黜，岂但嵇康七不堪。传语故交虚北望，已看华发住江南。
寄辽宗室光泽王次来韵
作者：边贡
朝代：明

离荆一十五回春，睿想犹烦及远人。愁见碧云天际合，转怜华发镜中新。秋堂鼓吹挥毫夜，雪苑旌旗校猎辰。回忆旧游情万结，渚鳞江雁若为申。
寄閒斋少宰四首次白岩韵
作者：边贡
朝代：明

䢴江西路溯流风，城郭山林道路通。兄弟自为真率会，秪应随俭复随丰。腰袅燕台白玉珂，水亭山寺赏吟多。相看已恨俱华发，更奈苍江远别何。登临随处见题名，想像当年载酒行。山翠不遮牛首寺，江流长抱石头城。竹门潇洒对江开，中有高亭扁快哉。为问亭中二仙客，几时骑鹤上蓬莱。
寄閒斋少宰四首次白岩韵·其一
作者：边贡
朝代：明

䢴江西路溯流风，城郭山林道路通。兄弟自为真率会，秪应随俭复随丰。
寄閒斋少宰四首次白岩韵·其一
作者：边贡
朝代：明
体裁：七言绝句

邗江西路溯流风，城郭山林道路通。兄弟自为真率会，秪应随俭复随丰。
寄閒斋少宰四首次白岩韵·其三
作者：边贡
朝代：明

登临随处见题名，想像当年载酒行。山翠不遮牛首寺，江流长抱石头城。
寄閒斋少宰四首次白岩韵·其二
作者：边贡
朝代：明

腰袅燕台白玉珂，水亭山寺赏吟多。相看已恨俱华发，更奈苍江远别何。
寄閒斋少宰四首次白岩韵·其四
作者：边贡
朝代：明

竹门潇洒对江开，中有高亭扁快哉。为问亭中二仙客，几时骑鹤上蓬莱。
寄閒斋汪少宰
作者：边贡
朝代：明

望迷烟树俯春皋，人在金陵隔吏曹。将折岸花愁远道，欲乘江舸畏惊涛。星辰地接台垣近，海岳名垂翰院高。公暇两都应有赋，不须重和屈平骚。
寄闾卫之同府二首
作者：边贡
朝代：明

客来君寄一双鱼，客去还君一纸书。欲买扁舟向东下，洞庭春浪近何如。江上逢君感昔年，往来相见陆陵前。那知宦迹如萍梗，犹得相依一水边。
寄闾卫之同府二首·其一
作者：边贡
朝代：明

客来君寄一双鱼，客去还君一纸书。欲买扁舟向东下，洞庭春浪近何如。
寄闾卫之同府二首·其二
作者：边贡
朝代：明

江上逢君感昔年，往来相见陆陵前。那知宦迹如萍梗，犹得相依一水边。
寄陈石峰中丞
作者：边贡
朝代：明

一别梁园雨，五看秋草疏。君为乌府客，我向白门居。发短风尘里，心长老病馀。江流日东下，何处觅双鱼。
寇中丞北抚宣府奉同南渠韵
作者：边贡
朝代：明

云州烽火入云中，忾敌知君久在戎。追北远劳燕将出，防秋行与汉时同。天从上谷分边界，人自东山识谢公。珍重庙堂柔远意，禦戎元不重奇功。守边犹得近邦畿，亚相权兼大将威。乌府夜閒关月皎，戟门秋静虏尘稀。探兵入塞无传箭，敕使临戎有赐衣。闻道六龙巡幸所，至今常见五云飞。
寇中丞北抚宣府奉同南渠韵
作者：边贡
朝代：明

守边犹得近邦畿，亚相权兼大将威。乌府夜闲关月皎，戟门秋静虏尘稀。探兵入塞无传箭，敕使临戎有赐衣。闻道六龙巡幸处，至今尝见五云飞。
寇中丞北抚宣府奉同南渠韵·其一
作者：边贡
朝代：明

云州烽火入云中，忾敌知君久在戎。追北远劳燕将出，防秋行与汉时同。天从上谷分边界，人自东山识谢公。珍重庙堂柔远意，禦戎元不重奇功。
寇中丞北抚宣府奉同南渠韵·其二
作者：边贡
朝代：明

守边犹得近邦畿，亚相权兼大将威。乌府夜閒关月皎，戟门秋静虏尘稀。探兵入塞无传箭，敕使临戎有赐衣。闻道六龙巡幸所，至今常见五云飞。
寒食郊行
作者：边贡
朝代：明

来家疃前春可怜，芳郊迟日起晴烟。柳枝袅袅翠犹弱，花蕊菲菲红且妍。荒陇岁时还俎豆，短墙儿女正鞦韆。青年竹马欢游地，华发经过思惘然。
寓延津夜起天霁北望东彭太保
作者：边贡
朝代：明

月明风静雨初收，一鹗横空万里秋。四海苍生正翘首，秀峰岩下莫迟留。
对月感怀
作者：边贡
朝代：明

惆怅东篱下，西风酒一壶。物随秋渐老，人与月同孤。幻梦疑蕉鹿，尘踪笑网蛛。寒蛩不解意，唧唧向青芜。
寿东湖钱水部八十次韵
作者：边贡
朝代：明

青门二十年前路，白发长歌归去来。诗比放翁还万首，酒同张旭且三杯。柴关竹坞通樵径，水鹭沙鸥狎钓台。最喜中秋近华旦，寿尊常对月明开。
寿刘继志乃翁
作者：边贡
朝代：明

种种头颅过八旬，草堂风月自相亲。溪边白鸟閒中兴，雨后青山醉里神。老矣漫怜田氏客，美哉重见亩间人。巩川梅柳香名在，笑杀儿曹浪洁身。刘安遥想是前身，落落东山复几人。青汉月明鸿闪烁，碧松云冷鹤精神。稚孙晓课呈时喜，游子春衫拜处亲。寿酒未央家庆在，秖应从此更千旬。
寿刘继志乃翁·其一
作者：边贡
朝代：明

种种头颅过八旬，草堂风月自相亲。溪边白鸟閒中兴，雨后青山醉里神。老矣漫怜田氏客，美哉重见亩间人。巩川梅柳香名在，笑杀儿曹浪洁身。
寿刘继志乃翁·其二
作者：边贡
朝代：明

刘安遥想是前身，落落东山复几人。青汉月明鸿闪烁，碧松云冷鹤精神。稚孙晓课呈时喜，游子春衫拜处亲。寿酒未央家庆在，秖应从此更千旬。
寿友人母
作者：边贡
朝代：明

成周方岳汉郎官，过里亲承母氏欢。南国路谣闻召伯，西都还议见阿丹。山花照席秋仍吐，海月浮觞夜不寒。药笼尚留熊胆在，未忘勤苦旧时丸。
寿同年少宰朱玉峰五十
作者：边贡
朝代：明

玉堂天府迥无尘，江藕山桃献寿新。不信麒麟应祥瑞，正须龙马配精神。春秋五十今壬午，礼乐三千旧丙辰。尊斝幸随珠履后，独惭张咏榜中人。
寿同年贡克仁乃翁
作者：边贡
朝代：明

垂丝省客鹇为服，戏彩郎君豸作衣。弘景挂冠心早遂，王阳回驭愿无违。莼香晚岸江鲈美，稻熟秋田石蟹肥。七十漫言今少见，二人林下古来稀。
寿同年黎侍御乾兆六十
作者：边贡
朝代：明

楚蒙山下树围村，共识先朝柱史门。衣上主恩馀獬廌，水边家计有鸡豚。初怜忤贵兼辞富，晚喜生儿且见孙。惆怅同袍不同国，寿筵何日对芳樽。
寿周北渚
作者：边贡
朝代：明

草堂琴鹤伴孤清，睡足西窗梦不惊。短发未须愁杜甫，浊醪元自识渊明。青松翠竹盘桓地，北海南山颂祷情。长忆寿筵歌吹里，夜深灯火乱春城。
寿孙万户母
作者：边贡
朝代：明

岁岁称觞处，将军此旧庭。玉函开宠诰，纱幔叩遗经。径茁宜男草，檐垂婺女星。白头真入画，长对晓山青。
寿屠左丞
作者：边贡
朝代：明

异才生间世，声业播乾坤。权总西台长，官登少傅尊。青云连甲第，白日映高门。高门甲第开华宴，白日青云丽芳甸。缥缈鸾书海上来，蹁跹鹤驭图中见。凉秋九月天宇空，紫衢合沓飘香风。黄封锡命来中使，玉带称觞列上公。上公中使分先后，共指南山祝眉寿。七十遐龄古已稀，三千贺客今谁有。南山何物比嶙峋，雪鬓霜髯七尺身。他日麒麟须画像，此时龙马是精神。予本东州牧羊子，姓名曾入山公启。执豆叨瞻末坐光，升歌敢并群仙齿。明公持法法不私，春阳多在冱阴时。汉廷赫赫名臣传，异代同伦张释之。
寿康对山母
作者：边贡
朝代：明

垂柳荫香车，西园春雨馀。寿多从入老，身健欲凌虚。紫凤云中诰，青鸾海上书。近臣兼色养，何必赋閒居。
寿文孔旸
作者：边贡
朝代：明

寿域开梁苑，韶华逼艳辰。月临春馆静，花簇夜筵新。鹤信传西母，鸾箫乐上宾。转怜多病客，高枕独怀人。
寿春刘子希尹言念故乡有拂衣之兴奉问
作者：边贡
朝代：明

恨别君今忆旧山，感时予亦念乡关。天涯岐路几回首，岁暮风尘多苦颜。方朔久疏金马诏，季鹰终为玉鲈还。江城紫翠群峰霁，望极春云杳霭间。
寿歌三章为松鹤翁作
作者：边贡
朝代：明

松袅山堂红日开，天风吹鹤下瑶台。传书为问西王母，别后蟠桃熟几回。西园十月菊花黄，花底流泉水亦香。汲水采花宵酿酒，晓筵倾入万年觞。八旬遐齿三龄锡，四海升平见七朝。颍上漫随巢父隐，渭南还有太公招。
寿歌三章为松鹤翁作·其一
作者：边贡
朝代：明

松袅山堂红日开，天风吹鹤下瑶台。传书为问西王母，别后蟠桃熟几回。
寿歌三章为松鹤翁作·其三
作者：边贡
朝代：明

八旬遐齿三龄锡，四海升平见七朝。颍上漫随巢父隐，渭南还有太公招。
寿歌三章为松鹤翁作·其二
作者：边贡
朝代：明

西园十月菊花黄，花底流泉水亦香。汲水采花宵酿酒，晓筵倾入万年觞。
寿石溪
作者：边贡
朝代：明

石翁散发青溪岸，瘦骨嶙峋照水寒。乐在秖缘清可濯，寿高应得静相看。乾坤百岁长为主，霄汉中年早弃官。长对此溪还此石，不须蓬海跨飞鸾。
寿程良用父
作者：边贡
朝代：明

雅尚陶洪景，风流顾辟疆。名传天北极，家住水中央。晚日明花宴，春云护草堂。髯郎归节美，衣绣出明光。
寿菊泉
作者：边贡
朝代：明

麻姑春酒报初成，寿宴新开夜雨晴。红杏园林花正好，绿杨池馆地偏清。翩翩海鹤云中下，隐隐丹炉竹外明。为是名声注仙箓，懒教踪迹傍神京。阁灯筵际结花新，禁鼓楼中送点频。对酒子堪称寿客，挥毫吾且愧诗人。南山北海千年颂，碧柳红桃二月春。闻道入山行采药，欲随仙步恐无因。
寿菊泉·其一
作者：边贡
朝代：明

麻姑春酒报初成，寿宴新开夜雨晴。红杏园林花正好，绿杨池馆地偏清。翩翩海鹤云中下，隐隐丹炉竹外明。为是名声注仙箓，懒教踪迹傍神京。
寿菊泉·其二
作者：边贡
朝代：明

阁灯筵际结花新，禁鼓楼中送点频。对酒子堪称寿客，挥毫吾且愧诗人。南山北海千年颂，碧柳红桃二月春。闻道入山行采药，欲随仙步恐无因。
寿藏
作者：边贡
朝代：明

碧山深处卜佳城，六槚亲栽万古情。篱下后身陶隐士，画中知己赵台卿。邻翁过访分泉饮，童子迎归拄杖行。应笑纷纷学仙侣，药炉辛苦望长生。
寿讷斋王封君
作者：边贡
朝代：明

竹园槐屋久藏珍，水思山情老更真。文会故同居洛叟，武陵何羡避秦人。鱼竿旧隐时分席，豸绣新封懒挂身。寿域晓开城市远，只因无地著红尘。
寿许太宰
作者：边贡
朝代：明

明公昔乘御史骢，问俗直过东山东。海底鲸鲵失巢窟，草间狐兔无留踪。明公今曳尚书履，手握星枢正天纪。诏草亲劳主上裁，蒲轮特为苍生起。白首兼持将相权，中朝五福几人全。威加朔漠三千里，身系安危四十年。明明衮职谁能补，籍籍人称仲山甫。不独芝兰满径庭，尽看桃李填门户。桃李阴阴寿域开，帝垣西畔接蓬莱。朝回欲致长生祝，笑对南山歌有台。
寿贾封君
作者：边贡
朝代：明

绿野新开学士堂，碧山云雾接苍茫。灵椿独秀千冬雪，老凤长栖万仞冈。肯与郡侯为地主，只教儿子报君王。贪书我亦同关尹，迟暮亲逢李伯阳。
寿陈封君
作者：边贡
朝代：明

一枝脩竹两芒鞋，踏遍沙汀与石崖。幽兴不随华发变，胜游真与素心谐。舟中白发坡仙梦，楼上青山范老怀。遥忆寿筵秋色好，桂花香里醉高斋。
寿马都督
作者：边贡
朝代：明

幕府晴开寿域新，雪华江色动先春。南征旧节閒金虎，北觐新袍炫玉麟。吕望不惭名尚父，孔明奚但策如神。灵椿老干千年秀，宛似将军报主身。
寿高给事乃翁
作者：边贡
朝代：明

老境真熙洽，山中白日长。鹤巢松树古，花近寿筵香。几杖荣朝典，讴歌乐岁康。郎君青琐贵，归路满恩光。
将归篇闻希尹有东归之念作此招之
作者：边贡
朝代：明

对面有乖绝，千里长相思。登高望来车，入门赋将归。惊风何飘飘，兽兔莽间啼。群鸟各有趋，他乡难独依。独依令人感，悠悠浮云驰。悠悠尚可道，霜露陨百草。
将赴灵岩午憩黄山店示同游诸子
作者：边贡
朝代：明

感时愁不极，出野兴仍高。墟野当红药，园林过碧桃。水行沙路软，云卧石床牢。更喜山翁朴，忘形对尔曹。
少宗伯赵类庵
作者：边贡
朝代：明

省署行云接禁庐，戒严斋沐共端居。箫韶恍惚闻仙乐，梦寐依稀奉属车。台斗上公苍玉佩，阆风仙子碧霞裾。六年嘉靖明禋礼，合有淮阴太史书。坐深斋閤五更天，起立梅花细雨边。自保一心惟对越，敢云三礼是精专。形骸已觉非前度，风景犹疑似去年。啼彻晓鸡清不寐，更呼童子爇炉烟。
少宗伯赵类庵·其一
作者：边贡
朝代：明

省署行云接禁庐，戒严斋沐共端居。箫韶恍惚闻仙乐，梦寐依稀奉属车。台斗上公苍玉佩，阆风仙子碧霞裾。六年嘉靖明禋礼，合有淮阴太史书。